title: Vec T-484/08: Žaloba podaná 11. novembra 2008 – Longevity Health Products/ÚHVT – Merck (Kids Vits)

text:
               7.2.2009

               SK

               Úradný vestník Európskej únie

               C 32/38

         Žaloba podaná 11. novembra 2008 – Longevity Health Products/ÚHVT – Merck (Kids Vits)
   (Vec T-484/08)
   (2009/C 32/75)
   Jazyk žaloby: nemčina
   Účastníci konania

      Žalobkyňa: Longevity Health Products, Inc. (Nassau, Bahamy) (v zastúpení: J. Korab, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Merck KGaA (Darmstadt, Nemecko)
   Návrhy žalobkyne

               —

               vyhlásiť žalobu spoločnosti Longevity Health Products, Inc. za prípustnú,

               —

               zrušiť rozhodnutie štvrtého odvolacieho senátu z 28. augusta 2008 a

               —

               zamietnuť návrh spoločnosti Merck KGaA na výmaz ochrannej známky Spoločenstva CTM 003979143 a zaviazať Úrad pre harmonizáciu vnútorného trhu na náhradu trov konania.

         Žalobné dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „Kids Vits“ pre výrobky a služby zaradené do tried 3, 5 a 35 (ochranná známka Spoločenstva č. 3 979 143).

      Majiteľ ochrannej známky alebo označenia, ktoré je základom námietky: Merck KGaA.

      Ochranná známka alebo označenie, ktoré je základom námietky: slovná ochranná známka „VIDS4KIDS“ pre výrobky zaradené do triedy 5 (ochranná známka č. 3 128 196).

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 40/94 (1), pretože neexistuje pravdepodobnosť zámeny kolidujúcich ochranných známok.

      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim. vyd. 17/001, s. 146).


title: Vec C-496/09: Rozsudok Súdneho dvora (tretia komora) zo 17. novembra 2011 — Európska komisia/Talianska republika (Nesplnenie povinnosti členským štátom — Rozsudok Súdneho dvora o určení nesplnenia povinnosti — Nevykonanie — Článok 228 ES — Peňažné sankcie)

text:
               28.1.2012

               SK

               Úradný vestník Európskej únie

               C 25/5

      Rozsudok Súdneho dvora (tretia komora) zo 17. novembra 2011 — Európska komisia/Talianska republika
      (Vec C-496/09) (1)

      (Nesplnenie povinnosti členským štátom - Rozsudok Súdneho dvora o určení nesplnenia povinnosti - Nevykonanie - Článok 228 ES - Peňažné sankcie)
      (2012/C 25/07)
      Jazyk konania: taliančina

         Účastníci konania

         Žalobkyňa: Európska komisia (v zastúpení: L. Pignataro, E. Righini a B. Stromsky, splnomocnení zástupcovia)

         Žalovaná: Talianska republika (v zastúpení: G. Palmieri, splnomocnený zástupca, F. Arena a S. Fiorentino, avvocati dello Stato)

         Predmet veci

      Nesplnenie povinnosti členským štátom — Článok 228 ES — Nevykonanie rozsudku Súdneho dvora z 1. apríla 2004 vo veci C-99/02 — Návrh na uloženie penále

         Výrok rozsudku

                  1.

                  Talianska republika si tým, že ku dňu uplynutia lehoty stanovenej v odôvodnenom stanovisku z 1. februára 2008 vydanom Komisiou Európskych spoločenstiev podľa článku 228 ES neprijala opatrenia na výkon rozsudku z 1. apríla 2004, Komisia/Taliansko (C-99/02), týkajúceho sa vymáhania pomoci, ktorá bola v zmysle rozhodnutia Komisie 2000/128/ES z 11. mája 1999 o schéme pomoci vykonávanej Talianskom v súvislosti s opatreniami pre zamestnanosť vyhlásená za protiprávnu a nezlučiteľnú so spoločným trhom, od jej príjemcov, nesplnila povinnosti, ktoré jej vplývajú z tohto rozhodnutia a z článku 228 ods. 1 ES.

                  2.

                  Talianska republika je povinná zaplatiť Komisii na účet „Vlastné zdroje Európskej únie“ penále vo výške zodpovedajúcej základnej sume 30 miliónov eur vynásobenej percentuálnym podielom protiprávnej pomoci, ktorej vymáhanie sa ešte neuskutočnilo alebo nebolo preukázané na konci dotknutého obdobia, ktorý sa vypočíta vo vzťahu k celej zatiaľ nevymoženej sume ku dňu vyhlásenia tohto rozsudku, a to za každý mesiac omeškania sa pri prijatí nevyhnutných opatrení na účely dosiahnutia súladu s rozsudkom z 1. apríla 2004, Komisia/Taliansko (C-99/02), a to od vyhlásenia tohto rozsudku až do vykonania uvedeného rozsudku z 1. apríla 2004.

                  3.

                  Talianska republika je povinná zaplatiť Európskej komisii na účet „Vlastné zdroje Európskej únie“ paušálnu pokutu 30 miliónov eur.

                  4.

                  Talianska republika je povinná nahradiť trovy konania.

         (1)  Ú. v. EÚ C 24, 30.1.2010.


title: Vec C-192/10: Žaloba podaná 19. apríla 2010 — Európska komisia/Španielske kráľovstvo

text:
               17.7.2010

               SK

               Úradný vestník Európskej únie

               C 195/3

         Žaloba podaná 19. apríla 2010 — Európska komisia/Španielske kráľovstvo
   (Vec C-192/10)
   2010/C 195/05
   Jazyk konania: španielčina

      Účastníci konania

      Žalobkyňa: Európska komisia (v zastúpení: S. Pardo Quintillán a A. Marghelis, splnomocnení zástupcovia)

      Žalovaný: Španielske kráľovstvo

      Návrhy žalobkyne

               —

               určiť, že Španielske kráľovstvo si tým, že neprijalo opatrenia potrebné na zabezpečenie splnenia povinností týkajúcich sa uzatvorenia skládky Cova da Loba, ktorá sa nachádza v O Grove (Pontevedra, Galícia), ako aj následnej starostlivosti o túto skládku a jej kontrolu, nesplnilo povinnosti, ktoré mu vyplývajú z článkov 13 a 14 smernice Rady 1999/31/ES (1) z 26. apríla 1999 o skládkach odpadov,

               —

               zaviazať Španielske kráľovstvo na náhradu trov konania.

      Žalobné dôvody a hlavné tvrdenia

               1.

               Hlavným cieľom smernice 1999/31/ES je prechádzanie alebo obmedzovanie, pokiaľ je to možné, negatívnych vplyvov na životné prostredie, najmä znečisťovania povrchových vôd, podzemných vôd, pôdy a ovzdušia, ako aj akéhokoľvek rizika pre zdravie ľudí, ktoré by skládka odpadu mohla predstavovať počas celého svojho životného cyklu.

               2.

               Ako vyplýva z informácií poskytnutých samotnými španielskymi orgánmi, skládka Cova da Loba bola povolená v roku 2000. Ide teda o existujúcu skládku s dôsledkami, ktoré stanovuje smernica 1999/31/ES vo svojom článku 14.

               3.

               Skládka Cova da Loba bola opustená, bez toho aby došlo k jej uzatvoreniu a následnej starostlivosti a kontrole podľa článku 13 smernice.

               4.

               Z informácií poskytnutých španielskymi orgánmi teda vyplýva, že postup uzatvorenia skládky Cova da Loba doposiaľ nebol ukončený. Na základe vyššie uvedeného teda stav tejto skládky predstavuje porušenie článkov 13 a 14 smernice 1999/31/ES.

      (1)  Ú. v. ES L 182, s. 1; Mim. vyd. 15/004, s. 228.


title: Vec C-47/16: Rozsudok Súdneho dvora (šiesta komora) zo 16. marca 2017 (návrh na začatie prejudiciálneho konania, ktorý podal Augstākā tiesa – Lotyšsko) – Valsts ieņēmumu dienests/„Veloserviss“ SIA (Návrh na začatie prejudiciálneho konania — Colná únia — Colný kódex Spoločenstva — Článok 220 ods. 2 písm. b) — Dodatočné vyberanie dovozného cla — Legitímna dôvera — Podmienky uplatnenia — Omyl colných orgánov — Povinnosť dovozcu konať v dobrej viere a overiť okolnosti vydania osvedčenia o pôvode „formulár A“ — Dôkazné prostriedky — Správa Európskeho úradu pre boj proti podvodom (OLAF))

text:
               15.5.2017

               SK

               Úradný vestník Európskej únie

               C 151/11

         Rozsudok Súdneho dvora (šiesta komora) zo 16. marca 2017 (návrh na začatie prejudiciálneho konania, ktorý podal Augstākā tiesa – Lotyšsko) – Valsts ieņēmumu dienests/„Veloserviss“ SIA
   (Vec C-47/16) (1)

   ((Návrh na začatie prejudiciálneho konania - Colná únia - Colný kódex Spoločenstva - Článok 220 ods. 2 písm. b) - Dodatočné vyberanie dovozného cla - Legitímna dôvera - Podmienky uplatnenia - Omyl colných orgánov - Povinnosť dovozcu konať v dobrej viere a overiť okolnosti vydania osvedčenia o pôvode „formulár A“ - Dôkazné prostriedky - Správa Európskeho úradu pre boj proti podvodom (OLAF)))
   (2017/C 151/15)
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Augstākā tiesa

      Účastníci konania pred vnútroštátnym súdom

      Žalobkyňa: Valsts ieņēmumu dienests

      Žalovaná:„Veloserviss“ SIA

      Výrok rozsudku

               1.

               Článok 220 ods. 2 písm. b) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného a doplneného nariadením Európskeho parlamentu a Rady (ES) č. 2700/2000, sa má vykladať v tom zmysle, že dovozca sa môže dovolávať legitímnej dôvery na základe tohto ustanovenia s cieľom namietať proti dodatočnému vybratiu dovozného cla, poukazujúc na svoju dobrú vôľu, iba ak sú splnené tri kumulatívne podmienky. Najskôr je potrebné, aby uvedené clo nebolo vybrané v dôsledku chyby, ktorej sa dopustili samotné príslušné orgány; ďalej táto chyba musí mať taký charakter, že nemohla byť rozumne zistiteľná osobou zodpovednou za zaplatenie cla, ktorá konala v dobrej viere; a napokon osoba zodpovedná za zaplatenie cla dodržala všetky platné ustanovenia týkajúce sa colného vyhlásenia. Taká legitímna dôvera nie je daná, najmä ak pri tovare, pri ktorom sú zjavné dôvody pochybovať o správnosti osvedčenia o pôvode „formulár A“, sa dovozca zdrží zisťovania okolností vydania tohto osvedčenia, v plnom rozsahu svojich možností, aby overil, či tieto pochybnosti boli odôvodnené. Taká povinnosť však neznamená, že by dovozca bol vo všeobecnosti povinný systematicky overovať okolnosti vydania osvedčenia o pôvode „formulár A“ colnými orgánmi štátu vývozu. Vnútroštátnemu súdu prináleží, aby s prihliadnutím na všetky konkrétne okolnosti konania vo veci samej posúdil, či sú tieto tri podmienky v danom prípade splnené.

               2.

               Článok 220 ods. 2 písm. b) nariadenia č. 2913/92, zmeneného a doplneného nariadením č. 2700/2000, sa má vykladať v tom zmysle, že v konaní, ako je konanie vo veci samej, možno z informácií uvedených v správe Európskeho úradu pre boj proti podvodom (OLAF) vydedukovať, že dovozca sa nemôže dovolávať legitímnej dôvery podľa tohto ustanovenia s cieľom namietať proti dodatočnému vybratiu dovozného cla. Pokiaľ však táto správa obsahuje iba všeobecný opis predmetnej situácie, čo prislúcha overiť vnútroštátnemu súdu, nemôže sama osebe postačovať na právne dostatočné preukázanie toho, že tieto podmienky sú skutočne splnené vo všetkých ohľadoch, najmä pokiaľ ide o relevantné správanie vývozcu. Za takýchto okolností v zásade prislúcha colným orgánom štátu dovozu predložiť prostredníctvom dodatočných dôkazných prostriedkov dôkaz o tom, že vydanie nesprávneho osvedčenia o pôvode „formulár A“ colnými orgánmi štátu vývozu možno pripisovať nesprávnemu opisu skutočností zo strany vývozcu. Ak však colné orgány štátu dovozu nemôžu predložiť uvedený dôkaz, dovozcovi prislúcha, aby preukázal, že uvedené osvedčenie bolo vydané na základe vývozcom správne uvedených skutočností.

      (1)  Ú. v. EÚ C 111, 29.3.2016.


title: Vec T-310/05: Žaloba podaná 12. augusta 2005 – ASTEC Global Consultancy/Komisia

text:
               29.10.2005

               SK

               Úradný vestník Európskej únie

               C 271/21

         Žaloba podaná 12. augusta 2005 – ASTEC Global Consultancy/Komisia
   (Vec T-310/05)
   (2005/C 271/42)
   Jazyk konania: angličtina
   Účastníci konania

      Žalobca: ASTEC Global Consultancy Limited (Dublin, Írsko) [v zastúpení: B. O'Connor, solicitor a I. Cerreño, advokát]

      Žalovaná: Komisia Európskych spoločenstiev
   Návrhy žalobcu

               —

               Zrušiť rozhodnutie Európskej komisie z 25. júla 2005 (Referenčné č. AIDCO/F3/ACH D (2005) 19574), ktorým sa zamietla žalobcova žiadosť o účasť v časti 3 verejného obstarávania EuropeAid//119860/C/SV multi,

               —

               zaviazať Komisiu na náhradu trov konania.

         Žalobné dôvody a hlavné tvrdenia
   Žalobca, ktorý koná ako líder konzorcia, podal 15. apríla 2005 prihlášku do časti 3 Rámcovej zmluvy v súvislosti s novootvorením verejného obstarávania Komisie EuropeAid//119860/C/SV multi. Jedným z ďalších členov žalobcovho konzorcia bol Austroconsult Ges.m.b.H. Táto spoločnosť bola členom aj iného konzorcia, ktoré podalo prihlášku do tej istej časti. Dňa 31. mája 2005 Austroconsult formálne vystúpil z tohto druhého konzorcia.
   Napadnutým rozhodnutím komisia odmietla vybrať žalobcovu prihlášku do užšej súťaže z dôvodu, že nebola v súlade s Oznámením o verejnom obstarávaní, keďže Austroconsult bol prítomný aj na inej prihláške.
   Na podporu svojho návrhu na zrušenie napadnutého rozhodnutia žalobca tvrdí, že Komisia porušila zásadné procesné požiadavky v rámci verejného obstarávania, pretože akýkoľvek konflikt záujmov vyplývajúci s účasti spoločnosti Austroconsult v dvoch konzorciách bol vyriešený jeho vystúpením z druhého konzorcia. V tej istej súvislosti žalobca alternatívne tvrdí, že Austroconsult nemohol byť považovaný za platného člena druhého konzorcia, pretože jeho formálny list v prihlasovacom balíku nebol datovaný.
   Žalobca ďalej tvrdí, že Komisia porušila zásadu rovnakého zaobchádzania, správneho úradného postupu a náležitej starostlivosti, pretože neprešetrila vystúpenie spoločnosti Austroconsult z druhého konzorcia, keď o tom mala pochybnosti, a neinformovala o nich žalobcu. Žalobca sa domnieva, že jeho vylúčenie bez akéhokoľvek ďalšieho objasnenia bolo neproporcionálne a v rozpore s riadnym úradným postupom.
   Napokon žalobca tvrdí, že vytvorením užšej súťaže len zo šiestich záujemcov a pokračovaním vo verejnom obstarávaní Komisia porušila pravidlá stanovené v oznámení o verejnej súťaži, podľa ktorých sa vyžaduje minimálne osem záujemcov. Takisto sa domnieva, že bol diskriminovaný, pretože v pôvodnej a v prvej opakovanej verejnej súťaži, v ktorých bol úspešný, sa dodržalo pravidlo požadujúce užšiu súťaž najmenej ôsmich záujemcov, na rozdiel od druhej opakovanej verejnej súťaže, z ktorej bol žalobca vylúčený.


title: Vec T-300/10: Žaloba podaná 9. júla 2010 — Internationaler Hilfsfonds/Komisia

text:
               11.9.2010

               SK

               Úradný vestník Európskej únie

               C 246/37

         Žaloba podaná 9. júla 2010 — Internationaler Hilfsfonds/Komisia
   (Vec T-300/10)
   ()
   2010/C 246/64
   Jazyk konania: nemčina

      Účastníci konania

      Žalobca: Internationaler Hilfsfonds eV (Rosbach, Nemecko) (v zastúpení: H. Kaltenecker, Rechtsanwalt)

      Žalovaná: Európska komisia

      Návrhy žalobcu

               —

               zrušiť rozhodnutie Komisie z 29. apríla 2010 v rozsahu, v akom sa ním zamietol prístup k dokumentom, ktoré nie sú prístupné alebo sú prístupné len čiastočne,

               —

               zaviazať žalovanú na náhradu trov konania.

      Žalobné dôvody a hlavné tvrdenia

   Žalobca napáda rozhodnutie Komisie z 29. apríla 2010, ktorým bola čiastočne zamietnutá jeho druhá žiadosť o prístup k dokumentom týkajúcim sa zmluvy LIEN 97-2011.
   Žalobca na podporu svojej žiadosti v podstate uvádza, že Komisia nebola oprávnená odmietnuť mu prístup k žiadaným dokumentom na základe výnimiek uvedených v článku 4 nariadenia (ES) č. 1049/2001 (1) týkajúcich sa ochrany rozhodovacieho procesu, ako aj ochrany súkromia a integrity jednotlivca. Žalobca v tejto súvislosti tvrdí, že exituje prevažujúci verejný záujem na zverejnení dokumentov, ktoré ešte neboli zverejnené.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).


title: Vec T-382/12: Rozsudok Všeobecného súdu z  19. júna 2014 – Kampol/ÚHVT – Colmol (Nobel) ( „Ochranná známka Spoločenstva — Námietkové konanie — Prihláška obrazovej ochrannej známky Spoločenstva Nobel — Skoršia národná slovná ochranná známka NOBEL — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“ )

text:
               4.8.2014

               SK

               Úradný vestník Európskej únie

               C 253/26

         Rozsudok Všeobecného súdu z 19. júna 2014 – Kampol/ÚHVT – Colmol (Nobel)
   (Vec T-382/12) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva Nobel - Skoršia národná slovná ochranná známka NOBEL - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))
   2014/C 253/37
   Jazyk konania: angličtina

      Účastníci konania

      Žalobkyňa: Kampol sp. z o.o. (Świdnica, Poľsko) (v zastúpení: J. Kępiński, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: P. Geroulakos, splnomocnený zástupca)

      Ďalší účastník konania pred odvolacím senátom ÚHVT: Colmol-Colchões, SA (Oliveira de Azeméis, Portugalsko)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 21. júna 2012 (vec R 2286/2011-4) týkajúcemu sa námietkového konania medzi Colmol-Colchões, SA, a Kampol-K. Humiński & syn sp. z o.o.

      Výrok rozsudku

               1.

               Žaloba sa zamieta.

               2.

               Kampol sp. z o.o. je povinná nahradiť trovy konania.

      (1)  Ú. v. EÚ C 355, 17.11.2012.


title: Vec C-127/12: Rozsudok Súdneho dvora (druhá komora) z 3. septembra 2014 – Európska komisia/Španielske kráľovstvo (Nesplnenie povinnosti členským štátom — Voľný pohyb kapitálu — Články 21 ZFEÚ a 63 ZFEÚ — Dohoda o EHP — Články 28 a 40 — Daň z dedičstva a darovania — Rozdelenie daňových právomocí — Diskriminácia medzi rezidentmi a nerezidentmi — Diskriminácia na základe miesta, kde sa nehnuteľnosť nachádza — Dôkazné bremeno)

text:
               10.11.2014

               SK

               Úradný vestník Európskej únie

               C 395/3

      Rozsudok Súdneho dvora (druhá komora) z 3. septembra 2014 – Európska komisia/Španielske kráľovstvo
      (Vec C-127/12) (1)

      ((Nesplnenie povinnosti členským štátom - Voľný pohyb kapitálu - Články 21 ZFEÚ a 63 ZFEÚ - Dohoda o EHP - Články 28 a 40 - Daň z dedičstva a darovania - Rozdelenie daňových právomocí - Diskriminácia medzi rezidentmi a nerezidentmi - Diskriminácia na základe miesta, kde sa nehnuteľnosť nachádza - Dôkazné bremeno))
      (2014/C 395/03)
      Jazyk konania: španielčina

         Účastníci konania

         Žalobkyňa: Európska komisia (v zastúpení: W. Roels, R. Lyal a F. Jimeno Fernández, splnomocnení zástupcovia)

         Žalovaný: Španielske kráľovstvo (v zastúpení: A. Rubio González, splnomocnený zástupca)

         Výrok rozsudku

                  1.

                  Španielske kráľovstvo tým, že umožnilo zavedenie rozdielov v daňovom zaobchádzaní v súvislosti s darovaním a dedičstvom medzi právnymi nástupcami a obdarovanými, ktorí sú španielskymi rezidentmi a tými, ktorí nimi nie sú, ďalej medzi poručiteľmi, ktorí sú španielskymi rezidentmi a tými, ktorí nimi nie sú, a tiež v daňovom zaobchádzaní s darovaním a podobným prevodom nehnuteľného majetku nachádzajúceho sa na území Španielska a s nehnuteľným majetkom v zahraničí, nesplnilo povinnosti, ktoré mu vyplývajú z článkov 63 ZFEÚ a 40 Dohody o Európskom hospodárskom priestore z 2. mája 1992.

                  2.

                  V zostávajúcej časti sa žaloba zamieta.

                  3.

                  Španielske kráľovstvo je povinné nahradiť trovy konania.

         (1)  Ú. v. EÚ C 126, 28.4.2012.


title: Vec T-674/14: Uznesenie Všeobecného súdu z 2. septembra 2015 – SEA/Komisia

text:
               16.11.2015

               SK

               Úradný vestník Európskej únie

               C 381/61

         Uznesenie Všeobecného súdu z 2. septembra 2015 – SEA/Komisia
   (Vec T-674/14) (1)

   (2015/C 381/84)
   Jazyk konania: taliančina
   Predseda štvrtej komory nariadil výmaz veci.

      (1)  Ú. v. EÚ C 388, 3.11.2014.


title: Vec T-673/11: Žaloba podaná 29. decembra 2011 — Sigla/ÚHVT (VIPS CLUB)

text:
               3.3.2012

               SK

               Úradný vestník Európskej únie

               C 65/18

         Žaloba podaná 29. decembra 2011 — Sigla/ÚHVT (VIPS CLUB)
   (Vec T-673/11)
   2012/C 65/34
   Jazyk konania: španielčina

      Účastníci konania

      Žalobca: Sigla (Madrid, Španielsko) (v zastúpení: E. Armijo Chávarri, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobca navrhuje, aby Všeobecný súd:

               —

               vzal na vedomie podanie žaloby spolu s písomnosťami tvoriacimi prílohu; určil, že žaloba proti rozhodnutiu prvého odvolacieho senátu Úradu pre harmonizáciu vnútorného trhu (ochranné známky a vzory) zo 6. októbra 2011 vo veci R 641/2011-1 bola podaná včas a v požadovanej forme a po príslušnom konaní vydal rozsudok, ktorým bude zrušené uvedené rozhodnutie a ÚHVT bude výslovne uložená náhrada trov konania.

      Dôvody a hlavné tvrdenia

      Prihlasovaná ochranná známka Spoločenstva: slovná ochranná známka „VIPS CLUB“ pre tovary a služby patriace do tried 29, 30 a 43.

      Rozhodnutie prieskumového pracovníka: zamietnutie zápisu prihlasovanej ochrannej známky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c) nariadenia (ES) č. 207/2009, pretože prihlasovaná ochranná známka nie je opisná a má rozlišovaciu spôsobilosť.


title: Vec T-55/15: Rozsudok Všeobecného súdu zo 14. júla 2017 – Certified Angus Beef/EUIPO – Certified Australian Angus Beef (CERTIFIED AUSTRALIAN ANGUS BEEF) (Ochranná známka Európskej únie — Námietkové konanie — Medzinárodný zápis označujúci Európsku úniu — Obrazová ochranná známka CERTIFIED AUSTRALIAN ANGUS BEEF — Skoršie všeobecne známe obrazové a slovné ochranné známky SINCE 1978 CERTIFIED ANGUS BEEF BRAND a CERTIFIED ANGUS BEEF BRAND — Relatívny dôvod zamietnutia — Neexistencia podobnosti medzi označeniami — Článok 8 ods. 1 písm. b) nariadenia (ES) č. 207/2009)

text:
               28.8.2017

               SK

               Úradný vestník Európskej únie

               C 283/31

         Rozsudok Všeobecného súdu zo 14. júla 2017 – Certified Angus Beef/EUIPO – Certified Australian Angus Beef (CERTIFIED AUSTRALIAN ANGUS BEEF)
   (Vec T-55/15) (1)

   ((Ochranná známka Európskej únie - Námietkové konanie - Medzinárodný zápis označujúci Európsku úniu - Obrazová ochranná známka CERTIFIED AUSTRALIAN ANGUS BEEF - Skoršie všeobecne známe obrazové a slovné ochranné známky SINCE 1978 CERTIFIED ANGUS BEEF BRAND a CERTIFIED ANGUS BEEF BRAND - Relatívny dôvod zamietnutia - Neexistencia podobnosti medzi označeniami - Článok 8 ods. 1 písm. b) nariadenia (ES) č. 207/2009))
   (2017/C 283/46)
   Jazyk konania: angličtina

      Účastníci konania

      Žalobkyňa: Certified Angus Beef LLC (Wooster, Ohio, Spojené štáty) (v zastúpení: C. Aikens, barrister)

      Žalovaný: Úrad Európskej únie pre duševné vlastníctvo (v zastúpení: M. Fischer a A. Söder, splnomocnení zástupcovia)

      Ďalší účastník konania pred odvolacím senátom EUIPO: Certified Australian Angus Beef Pty Ltd (Surrey Hills, Austrália)

      Predmet veci

   Žaloba proti rozhodnutiu štvrtého odvolacieho senátu EUIPO z 30. októbra 2014 (vec R 662/2014-4), týkajúcemu sa námietkového konania medzi Certified Angus Beef a Certified Australian Angus Beef

      Výrok rozsudku

               1.

               Žaloba sa zamieta.

               2.

               Certified Angus Beef LLC je povinná nahradiť trovy konania.

      (1)  Ú. v. EÚ C 107, 30.3.2015.


title: Vec C-441/14: Rozsudok Súdneho dvora (veľká komora) z 19. apríla 2016 (návrh na začatie prejudiciálneho konania, ktorý podal Højesteret – Dánsko) – Dansk Industri (DI), konajúca v mene Ajos A/S/Dedičia po Karstenovi Eigilovi Rasmussenovi (Návrh na začatie prejudiciálneho konania — Sociálna politika — Charta základných práv Európskej únie — Smernica 2000/78/ES — Zásada zákazu diskriminácie na základe veku — Vnútroštátna právna úprava odporujúca smernici — Možnosť jednotlivca spochybňovať zodpovednosť štátu za porušenie práva Únie — Spor medzi jednotlivcami — Vyváženie rôznych práv a zásad — Zásady právnej istoty a ochrany legitímnej dôvery — Úloha vnútroštátneho súdu)

text:
               13.6.2016

               SK

               Úradný vestník Európskej únie

               C 211/12

      Rozsudok Súdneho dvora (veľká komora) z 19. apríla 2016 (návrh na začatie prejudiciálneho konania, ktorý podal Højesteret – Dánsko) – Dansk Industri (DI), konajúca v mene Ajos A/S/Dedičia po Karstenovi Eigilovi Rasmussenovi
      (Vec C-441/14) (1)

      ((Návrh na začatie prejudiciálneho konania - Sociálna politika - Charta základných práv Európskej únie - Smernica 2000/78/ES - Zásada zákazu diskriminácie na základe veku - Vnútroštátna právna úprava odporujúca smernici - Možnosť jednotlivca spochybňovať zodpovednosť štátu za porušenie práva Únie - Spor medzi jednotlivcami - Vyváženie rôznych práv a zásad - Zásady právnej istoty a ochrany legitímnej dôvery - Úloha vnútroštátneho súdu))
      (2016/C 211/13)
      Jazyk konania: dánčina

         Vnútroštátny súd, ktorý podal návrh na začatie prejudiciálneho konania

      Højesteret

         Účastníci konania pred vnútroštátnym súdom

         Odvolateľ: Dansk Industri (DI), konajúca v mene Ajos A/S

         Odporca: Dedičia po Karstenovi Eigilovi Rasmussenovi

         Výrok rozsudku

                  1.

                  Všeobecná zásada zákazu diskriminácie na základe veku, tak ako je konkretizovaná smernicou Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že aj v konaní medzi súkromnoprávnymi subjektmi bráni takej vnútroštátnej právnej úprave, ako je právna úprava v konaní vo veci samej, podľa ktorej zamestnanec nemá nárok na odstupné, ak má nárok na starobný dôchodok vyplácaný zamestnávateľom v rámci dôchodkového systému, do ktorého tento zamestnanec vstúpil pred dosiahnutím veku 50 rokov, bez ohľadu na to, či sa rozhodne zostať na trhu práce, alebo odísť do dôchodku.

                  2.

                  Právo Únie sa má vykladať v tom zmysle, že vnútroštátny súd rozhodujúci v spore medzi súkromnoprávnymi subjektmi, ktorý patrí do pôsobnosti smernice 2000/78, pri uplatnení ustanovení svojho vnútroštátneho práva, ich má vykladať takým spôsobom, aby sa mohli uplatniť v súlade s touto smernicou, alebo ak je takýto konformný výklad nemožný, ponechať akékoľvek ustanovenie tohto vnútroštátneho práva odporujúce všeobecnej zásade zákazu diskriminácie na základe veku v prípade potreby neuplatnené. Zásady právnej istoty a ochrany legitímnej dôvery, ani možnosť jednotlivca, ktorý sa považuje za poškodeného uplatnením vnútroštátneho ustanovenia odporujúceho právu Únie, uplatňovať zodpovednosť dotknutého členského štátu za porušenie práva Únie nemôžu spochybniť túto povinnosť.

         (1)  Ú. v. EÚ C 421, 24.11.2014.


title: Vec T-435/04: Žaloba podaná dňa 22. októbra 2004: Manuel Simões Dos Santos proti Úradu pre harmonizáciu vnútorného trhu

text:
               8.1.2005

               SK

               Úradný vestník Európskej únie

               C 6/43

         Žaloba podaná dňa 22. októbra 2004: Manuel Simões Dos Santos proti Úradu pre harmonizáciu vnútorného trhu
   (Vec T-435/04)
   (2005/C 6/84)
   Jazyk konania: francúzština
   Manuel Simões Dos Santos, bydliskom v Alicante (Španielsko), v zastúpení: Antonio Creus Carreras, advokát, podal 22. októbra 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobca navrhuje, aby Súd prvého stupňa:

               —

               zrušil rozhodnutie zo 7. júla 2004 o zamietnutí sťažnosti žalobcu, ako aj rozhodnutie z 15. decembra 2003, ktorými bol stanovený nazbieraný počet bodov za zásluhy pridelených sťažovateľovi a rozhodnutie z 12. decembra 2003 potvrdzujúcu túto skutočnosť;

               —

               zaviazal Úrad pre harmonizáciu vnútorného trhu na náhradu všetkých trov konania.

         Žalobné dôvody a hlavné tvrdenia
   Žalobca v tejto veci bol povýšený do platovej triedy A5 v súvislosti s hodnotiacim obdobím 2002. Pri tejto príležitosti mu orgán poverený menovaním oznámil, že má „zostatok“ 54,19 bodov. V liste z 15. decembra 2003 však personálne oddelenie uviedlo, že počet nazbieraných bodov žalobcu k 30. septembru 2003 bol len 1,5 bodu. Z tohto listu, ktorý je napadnutým rozhodnutím, žalobca vyvodil, že toto zníženie bodov nebolo výsledkom prenesenia pridelených bodov pred zavedením nového systému na základe rozhodnutia Office ADM-03-35, ale následkom ich úplného vynulovania na základe uplatnenia nového pravidla „začať po povýšení od nuly“ podľa posledného uvedeného rozhodnutia.
   Na podporu svojich tvrdení sa žalobca dovoláva predovšetkým porušenia zásad zákonnosti, právnej istoty a zákazu retroaktivity, keďže neexistovali výnimočné okolnosti, na základe ktorých by bolo možné odôvodniť odobratie úradníkovi už pridelených bodov a na ktoré mal nárok pri uplatnení režimu účinného v tom čase.
   Žalobca sa tiež dovoláva porušenia zásad ochrany legitímnej dôvery a nediskriminácie, ako aj povinnosti odôvodnenia rozhodnutia.


title: Vec C-288/13 P: Uznesenie Súdneho dvora (ôsma komora) zo 4. septembra 2014 – Rütgers Germany GmbH, Rütgers Belgium NV, Deza, a.s., Industrial Química del Nalón, SA, Bilbaína de Alquitranes, SA/Európska chemická agentúra (ECHA) (Odvolanie — Článok 181 Rokovacieho poriadku Súdneho dvora — Nariadenie (ES) č. 1907/2006 (nariadenie REACH) — Článok 59 a príloha XIII — Identifikácia antracénového oleja (antracénovej pasty) ako látky vzbudzujúcej veľmi veľké obavy a na ktorú treba uplatniť povoľovacie konanie — Rovnosť zaobchádzania)

text:
               17.11.2014

               SK

               Úradný vestník Európskej únie

               C 409/21

         Uznesenie Súdneho dvora (ôsma komora) zo 4. septembra 2014 – Rütgers Germany GmbH, Rütgers Belgium NV, Deza, a.s., Industrial Química del Nalón, SA, Bilbaína de Alquitranes, SA/Európska chemická agentúra (ECHA)
   (Vec C-288/13 P) (1)

   ((Odvolanie - Článok 181 Rokovacieho poriadku Súdneho dvora - Nariadenie (ES) č. 1907/2006 (nariadenie REACH) - Článok 59 a príloha XIII - Identifikácia antracénového oleja (antracénovej pasty) ako látky vzbudzujúcej veľmi veľké obavy a na ktorú treba uplatniť povoľovacie konanie - Rovnosť zaobchádzania))
   2014/C 409/29
   Jazyk konania: angličtina

      Účastníci konania

      Odvolateľky: Rütgers Germany GmbH, Rütgers Belgium NV, Deza, a.s., Industrial Química del Nalón, SA, Bilbaína de Alquitranes, SA (v zastúpení: K. Van Maldegem, avocat)

      Ďalší účastník konania: Európska chemická agentúra (ECHA) (v zastúpení: M. Heikkilä, W. Broere a T. Zbihlej, splnomocnení zástupcovia, J. Stuyck a A.-M. Vandromme, advocaten)

      Výrok

               1.

               Odvolanie sa zamieta.

               2.

               Rütgers Germany GmbH, Rütgers Belgium NV, Deza, a.s., Industrial Química del Nalón, SA, a Bilbaína de Alquitranes, SA, sú povinné nahradiť trovy konania.

      (1)  Ú. v. EÚ C 252, 31.8.2013.


title: Vec T-356/14: Žaloba podaná 23. mája 2014 – CareAbout/ÚHVT – Florido Rodríquez (Kerashot)

text:
               4.8.2014

               SK

               Úradný vestník Európskej únie

               C 253/42

         Žaloba podaná 23. mája 2014 – CareAbout/ÚHVT – Florido Rodríquez (Kerashot)
   (Vec T-356/14)
   2014/C 253/56
   Jazyk, v ktorom bola podaná žaloba: angličtina

      Účastníci konania

      Žalobkyňa: CareAbout GmbH (Düsseldorf, Nemecko) (v zastúpení: P. Mes, C. Graf von der Groeben, G. Rother, J. Bühling, A. Verhauwen, J. Künzel, D. Jestaedt, M. Bergermann, J. Vogtmeier a A. Kramer, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: José Luis Florido Rodríquez (Sevilla, Španielsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 24. marca 2014 vo veci R 1569/2013-4, pokiaľ ide o body 1., 2. a 4.,

               —

               zaviazal ÚHVT na náhradu trov konania pred Všeobecným súdom, vrátane námietkového konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka Kerashot pre tovary zapísané do tried 1, 3 a 21 – prihláška ochrannej známky Spoločenstva č. 1 0 6 69  571.

      Majiteľ ochrannej známky alebo označenia namietaných v námietkovom konaní: José Luis Florido Rodríquez.

      Namietaná ochranná známka alebo označenie: národná obrazová ochranná známka obsahujúca slovný prvok „K KERASOL“ pre tovary zapísané do triedy 3.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: čiastočné zrušenie rozhodnutia námietkového oddelenia a čiastočne vyhovenie námietke.

      Dôvody žaloby: porušenie článku 8 ods. 1 písm. b) nariadenia č. 207/2009.


title: Vec C-479/14: Návrh na začatie prejudiciálneho konania, ktorý podal Finanzgericht Düsseldorf (Nemecko) 28. októbra 2014 – Sabine Hünnebeck/Finanzamt Krefeld

text:
               2.2.2015

               SK

               Úradný vestník Európskej únie

               C 34/3

         Návrh na začatie prejudiciálneho konania, ktorý podal Finanzgericht Düsseldorf (Nemecko) 28. októbra 2014 – Sabine Hünnebeck/Finanzamt Krefeld
   (Vec C-479/14)
   (2015/C 034/03)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Finanzgericht Düsseldorf

      Účastníci konania pred vnútroštátnym súdom

      Žalobkyňa: Sabine Hünnebeck

      Žalovaný: Finanzamt Krefeld

      Prejudiciálna otázka

   Má sa článok 63 ods. 1 ZFEÚ v spojení s článkom 65 ZFEÚ vykladať v tom zmysle, že bráni úprave členského štátu, ktorá v súvislosti s výpočtom dane z darovania stanovuje, že ak darca a obdarovaný majú v čase darovania bydlisko v inom členskom štáte, nezdaniteľná suma z vymeriavacieho základu v prípade darovania nehnuteľnosti nachádzajúcej sa v tuzemsku je nižšia, než nezdaniteľná suma, ktorá by sa uplatnila, keby aspoň jeden z nich mal v tomto čase bydlisko v prvom uvedenom členskom štáte, aj v tom prípade, keď iná úprava členského štátu stanovuje, že na návrh obdarovaného sa uplatní vyššia nezdaniteľná suma – so zahrnutím každého nadobudnutia od darcu v období desať rokov pred a desať rokov po uskutočnení darovania?


title: Vec C-139/06: Rozsudok Súdneho dvora (šiesta komora) z  1. marca 2007 – Komisia Európskych spoločenstiev/Spojené kráľovstvo Veľkej Británie a Severného Írska (Nesplnenie povinnosti členským štátom — Smernice 2002/96/ES a 2003/108/ES — Odpad — Elektrické a elektronické zariadenia)

text:
               28.4.2007

               SK

               Úradný vestník Európskej únie

               C 95/12

         Rozsudok Súdneho dvora (šiesta komora) z 1. marca 2007 – Komisia Európskych spoločenstiev/Spojené kráľovstvo Veľkej Británie a Severného Írska
   (Vec C-139/06) (1)

   (Nesplnenie povinnosti členským štátom - Smernice 2002/96/ES a 2003/108/ES - Odpad - Elektrické a elektronické zariadenia)
   (2007/C 95/20)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: M. Konstantinidis a D. Lawunmi, splnomocnení zástupcovia)

      Žalovaný: Spojené kráľovstvo Veľkej Británie a Severného Írska (v zastúpení: V. Jackson, splnomocnený zástupca)
   Predmet veci
   Nesplnenie povinnosti členským štátom – Neprijatie v stanovenej lehote všetkých ustanovení potrebných pre dosiahnutie súladu so smernicou Európskeho parlamentu a Rady 2002/96/ES z 27. januára 2003 o odpade z elektrických a elektronických zariadení (OEEZ) (Ú. v. EÚ L 37, s. 24; Mim. vyd. 15/007, s. 359) a smernicou Európskeho parlamentu a Rady 2003/108/ES z 8. decembra 2003, ktorou sa mení a dopĺňa smernica 2002/96/ES (Ú. v. EÚ L 345, s. 106; Mim. vyd. 15/007, s. 692)
   Výrok rozsudku

               1.

               Spojené kráľovstvo Veľkej Británie a Severného Írska si tým, že neprijalo zákony, iné právne predpisy a správne opatrenia potrebné pre dosiahnutie súladu

                           —

                           so smernicou Európskeho parlamentu a Rady 2002/96/ES z 27. januára 2003 o odpade z elektrických a elektronických zariadení (OEEZ) a

                           —

                           so smernicou Európskeho parlamentu a Rady 2003/108/ES z 8. decembra 2003, ktorou sa mení a dopĺňa smernica 2002/96/ES o odpade z elektrických a elektronických zariadení (OEEZ),

                     nesplnilo svoje povinnosti, ktoré mu vyplývajú z týchto smerníc.

               2.

               Spojené kráľovstvo Veľkej Británie a Severného Írska je povinné nahradiť trovy konania.

      (1)  Ú. v. EÚ C 108, 6.5.2006.


title: Vec T-423/12: Rozsudok Všeobecného súdu z 5. mája 2015 – Skype/ÚHVT – Sky a Sky IP International (skype) („Ochranná známka Spoločenstva — Námietkové konanie — Prihláška obrazovej ochrannej známky Spoločenstva skype — Skoršia slovná ochranná známka Spoločenstva SKY — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“)

text:
               22.6.2015

               SK

               Úradný vestník Európskej únie

               C 205/26

         Rozsudok Všeobecného súdu z 5. mája 2015 – Skype/ÚHVT – Sky a Sky IP International (skype)
   (Vec T-423/12) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva skype - Skoršia slovná ochranná známka Spoločenstva SKY - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))
   (2015/C 205/35)
   Jazyk konania: angličtina

      Účastníci konania

      Žalobkyňa: Skype Ultd (Dublin, Írsko) (v zastúpení: pôvodne I. Fowler, solicitor; J. Schmitt, avocat; a J. Mellor, QC; neskôr A. Carboni a M. Browne, solicitors)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: P. Bullock, splnomocnený zástupca)

      Ďalší účastníci konania pred odvolacím senátom ÚHVT a vedľajší účastníci v konaní pred Všeobecným súdom: Sky plc, predtým British Sky Broadcasting Group plc (Isleworth, Spojené kráľovstvo), a Sky IP International Ltd (Isleworth) (v zastúpení: D. Rose a V. Baxter, solicitors; neskôr D. Rose, R. Guthrie, solicitors; T. Moody-Stuart, barrister, a J. Curry, solicitor)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 26. júla 2012 (vec R 1561/2010-4) týkajúcemu sa námietkového konania medzi British Sky Broadcasting Group plc a Sky IP International Ltd na jednej strane a Skype Ultd na strane druhej

      Výrok rozsudku

               1.

               Žaloba sa zamieta.

               2.

               Skype Ultd znáša svoje vlastné trovy konania a je povinná nahradiť trovy konania, ktoré vznikli Úradu pre harmonizáciu vnútorného trhu (ochranné známky a vzory) (ÚHVT), Sky plc a Sky IP International Ltd.

      (1)  Ú. v. EÚ C 355, 17.11.2012.


title: Vec C-125/06 P: Rozsudok Súdneho dvora (štvrtá komora) z  13. marca 2008 – Komisia Európskych spoločenstiev/Infront WM AG, predtým KirchMedia WM AG, Francúzska republika, Spojené kráľovstvo Veľkej Británie a Severného Írska, Európsky parlament, Rada Európskej únie (Odvolanie — Smernica 89/552/EHS — Televízne vysielanie — Žaloba o neplatnosť — Článok 230 štvrtý pododsek ES — Pojem rozhodnutia týkajúceho sa priamo a osobne fyzickej alebo právnickej osoby)

text:
               9.5.2008

               SK

               Úradný vestník Európskej únie

               C 116/4

         Rozsudok Súdneho dvora (štvrtá komora) z 13. marca 2008 – Komisia Európskych spoločenstiev/Infront WM AG, predtým KirchMedia WM AG, Francúzska republika, Spojené kráľovstvo Veľkej Británie a Severného Írska, Európsky parlament, Rada Európskej únie
   (Vec C-125/06 P) (1)

   (Odvolanie - Smernica 89/552/EHS - Televízne vysielanie - Žaloba o neplatnosť - Článok 230 štvrtý pododsek ES - Pojem rozhodnutia týkajúceho sa „priamo a osobne“ fyzickej alebo právnickej osoby)
   (2008/C 116/06)
   Jazyk konania: angličtina
   Účastníci konania

      Odvolateľka: Komisia Európskych spoločenstiev (v zastúpení: K. Banks a M. Huttunen, splnomocnení zástupcovia)

      Ďalší účastníci konania: Infront WM AG, predtým KirchMedia WM AG (v zastúpení: M. Garcia, solicitor), Francúzska republika, Spojené kráľovstvo Veľkej Británie a Severného Írska, Európsky parlament, Rada Európskej únie
   Predmet veci
   Odvolanie proti rozsudku Súdu prvého stupňa (štvrtá rozšírená komora) z 15. decembra 2005 vo veci T-33/01, Infront WM/Komisia (T-33/01), ktorým Súd prvého stupňa zrušil rozhodnutie Komisie prijaté v rámci uplatňovania článku 3a písm. a) smernice Rady 89/552/ES z 3. októbra 1989, ktoré uznalo za zlučiteľné so spoločným trhom určité opatrenia prijaté Spojeným kráľovstvom týkajúce sa obmedzení v oblasti televízneho vysielania série športových podujatí a iných podujatí predstavujúcich záujem vnútroštátneho významu – Pojem „priamo a osobne dotknutý“ v zmysle článku 230 ES
   Výrok rozsudku

               1.

               Odvolanie sa zamieta.

               2.

               Komisia Európskych spoločenstiev je povinná nahradiť trovy konania.

      (1)  Ú. v. EÚ C 108, 6.5.2006.


title: Vec C-153/10: Rozsudok Súdneho dvora (šiesta komora) zo 7. apríla 2011 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/Sony Supply Chain Solutions (Europe) BV [Nariadenie (EHS) č. 2913/92 — Colný kódex Spoločenstva — Článok 12 ods. 2 a 5, článok 217 ods. 1 a článok 243 — Nariadenie (EHS) č. 2454/93 — Vykonávacie ustanovenia nariadenia (EHS) č. 2913/92 — Články 10 a 11 — Zaradenie tovarov — Záväzná informácia o nomenklatúrnom zaradení tovaru — Uvedenie subjektom odlišným od držiteľa pre rovnaký tovar — Pokyny vnútroštátneho colného orgánu — Legitímna dôvera]

text:
               28.5.2011

               SK

               Úradný vestník Európskej únie

               C 160/9

         Rozsudok Súdneho dvora (šiesta komora) zo 7. apríla 2011 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/Sony Supply Chain Solutions (Europe) BV
   (Vec C-153/10) (1)

   (Nariadenie (EHS) č. 2913/92 - Colný kódex Spoločenstva - Článok 12 ods. 2 a 5, článok 217 ods. 1 a článok 243 - Nariadenie (EHS) č. 2454/93 - Vykonávacie ustanovenia nariadenia (EHS) č. 2913/92 - Články 10 a 11 - Zaradenie tovarov - Záväzná informácia o nomenklatúrnom zaradení tovaru - Uvedenie subjektom odlišným od držiteľa pre rovnaký tovar - Pokyny vnútroštátneho colného orgánu - Legitímna dôvera)
   2011/C 160/07
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Žalobca: Staatssecretaris van Financiën

      Žalovaná: Sony Supply Chain Solutions (Europe) BV

      Predmet veci

   Návrh na začatie prejudiciálneho konania — Hoge Raad der Nederlanden — Výklad článku 12 ods. 2 a 5, článku 217 ods. 1 a článku 243 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307), a článku 11 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3) — Zaradenie tovarov — Sťažnosť proti rozhodnutiu týkajúcemu sa zaradenia tovaru vydanému colnými orgánmi — Odvolávanie sa sťažovateľa na záväznú informáciu o nomenklatúrnom zatriedení tovaru vydanú colnými orgánmi iného členského štátu v súvislosti s rovnakým tovarom

      Výrok rozsudku

               1.

               Článok 12 ods. 2 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného a doplneného nariadením Európskeho parlamentu a Rady (ES) č. 82/97 z 19. decembra 1996, ako aj články 10 a 11 nariadenia Komisie (EHS) č. 2454/93 z 2. júla 1993, ktorým sa vykonáva nariadenie č. 2913/92, zmeneného a doplneného nariadením Komisie (ES) č. 12/97 z 18. decembra 1996, treba vykladať tak, že deklarant, ktorý vo vlastnom mene a na vlastný účet uskutoční colné vyhlásenia, sa nemôže odvolávať na záväznú informáciu o nomenklatúrnom zaradení tovaru, vo vzťahu ku ktorej nie je držiteľom tento deklarant, ale prepojená spoločnosť, na ktorej žiadosť uskutočnil tieto vyhlásenia.

               2.

               Článok 12 ods. 2 a 5 a článok 217 ods. 1 nariadenia č. 2913/92, zmeneného a doplneného nariadením č. 82/97, ako aj článok 11 nariadenia č. 2454/93, zmeneného a doplneného nariadením č. 12/97, vykladané v spojení s článkom 243 nariadenia č. 2913/92, zmeneného a doplneného nariadením č. 82/97, treba vykladať tak, že v rámci konania týkajúceho sa vyrubených ciel dotknutá strana môže namietať proti takému vyrubeniu tým, že predloží ako dôkaz záväznú informáciu o nomenklatúrnom zaradení tovaru vydanú pre rovnaký tovar v inom členskom štáte bez toho, aby táto záväzná informácia o nomenklatúrnom zaradení tovaru vyvolávala právne účinky, ktoré sú s ňou spojené. Vnútroštátnemu súdu prináleží určiť, či príslušné procesné predpisy dotknutého členského štátu umožňujú predložiť takéto dôkazné prostriedky.

               3.

               Článok 12 nariadenia č. 2913/92, zmeneného a doplneného nariadením č. 82/97, a článok 10 ods. 1 nariadenia č. 2454/93, zmeneného a doplneného nariadením č. 12/97, treba vykladať tak, že vnútroštátny pokyn, ktorý priznáva vnútroštátnym orgánom možnosť odvolávať sa na účely nomenklatúrneho zaradenia deklarovaného tovaru na záväznú informáciu o nomenklatúrnom zaradení tovaru vydanú tretej osobe pre ten istý tovar, nemohol vyvolať u dovozcov legitímnu dôveru týkajúcu sa možnosti odvolávať sa na tento pokyn.

      (1)  Ú. v. EÚ C 179, 3.7.2010.


title: Vec C-380/12: Návrh na začatie prejudiciálneho konania, ktorý podal Hoge Raad der Nederlanden (Holandsko) 8. augusta 2012 — X BV, ďalší účastník konania: Minister van Financiën

text:
               6.10.2012

               SK

               Úradný vestník Európskej únie

               C 303/20

         Návrh na začatie prejudiciálneho konania, ktorý podal Hoge Raad der Nederlanden (Holandsko) 8. augusta 2012 — X BV, ďalší účastník konania: Minister van Financiën
   (Vec C-380/12)
   2012/C 303/34
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Navrhovateľka v konaní o kasačnom opravnom prostriedku: X BV

      Ďalší účastník konania: Minister van Financiën

      Prejudiciálne otázky

               1.

               Má sa pod pojmom „odstrániť nečistoty“ uvedeným v poznámke 1 ku kapitole 25 harmonizačného systému rozumieť aj odstránenie určitých chemických častíc z minerálneho produktu v surovom stave, ktoré sú v ňom na základe určitých prirodzených daností obsiahnuté, pričom sa odstránenie deje na účel posilnenia (špecifických) vlastností, ktoré boli predtým oslabené kvôli týmto prirodzeným danostiam?

               2.

               Ak bude možné na základe vyššie položenej otázky v bode 1 konštatovať, že ide o odstránenie nečistôt v zmysle poznámky 1 ku kapitole 25 HS: na základe akých kritérií sa má následne posúdiť otázka, či získaný minerálny produkt, akým je odfarbovacia hlinka, môže ostať po prepraní kyselinou sírovou a vodou zatriedený na základe horeuvedenej poznámky v položke 2508 40 00 KN, pričom sa nebude považovať za výrobok chemického priemyslu v zmysle kapitoly 38 HS?


title: Vec C-507/14: Návrh na začatie prejudiciálneho konania, ktorý podal Supremo Tribunal de Justiça (Portugalsko) 13. novembra 2014 – P/M

text:
               23.2.2015

               SK

               Úradný vestník Európskej únie

               C 65/18

         Návrh na začatie prejudiciálneho konania, ktorý podal Supremo Tribunal de Justiça (Portugalsko) 13. novembra 2014 – P/M
   (Vec C-507/14)
   (2015/C 065/27)
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Supremo Tribunal de Justiça

      Účastníci konania pred vnútroštátnym súdom

      Navrhovateľ: P

      Odporkyňa: M

      Prejudiciálna otázka

   Ak sa v jednom členskom štáte začalo konanie týkajúce sa rodičovských práv a povinností, kým prebiehalo iné konanie s totožným predmetom, ktoré sa z procesného hľadiska začalo skôr v inom členskom štáte, pričom toto konanie bolo medzitým na návrh žalobkyne v tomto konaní prerušené bez toho, aby bol žalovaný predvolaný, aby sa o tomto konaní dozvedel alebo aby sa na ňom akýmkoľvek spôsobom zúčastnil, pričom toto konanie bolo v čase, keď uvedený žalovaný podal návrh na začatie prvého uvedeného konania, prerušené, možno so zreteľom na článok 16 ods. 1 písm. a) nariadenia Rady (ES) č. 2201/2003 (1) z 27. novembra 2003 na účely uplatnenia článku 19 ods. 2 citovaného nariadenia konštatovať, že konanie, ktoré bolo takto prerušené, sa začalo ako prvé?

      (1)  Nariadenie Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, s. 1; Mim. vyd. 19/006, s. 243).


title: Vec T-121/02: Uznesenie Súdu prvého stupňa z  31. mája 2006  – Compagnia di San Paolo/Komisia

text:
               29.7.2006

               SK

               Úradný vestník Európskej únie

               C 178/40

         Uznesenie Súdu prvého stupňa z 31. mája 2006 – Compagnia di San Paolo/Komisia
   (Vec T-121/02) (1)

   (2006/C 178/72)

      Jazyk konania: taliančina

   Predseda štvrtej rozšírenej komory nariadil výmaz veci.

      (1)  Ú. v. ES C 144, 15.6.2002.


title: Vec T-414/04: Žaloba podaná dňa 11. októbra 2004: Spolková republika Nemecko proti Komisii Európskych spoločenstiev

text:
               18.12.2004

               SK

               Úradný vestník Európskej únie

               C 314/24

         Žaloba podaná dňa 11. októbra 2004: Spolková republika Nemecko proti Komisii Európskych spoločenstiev
   (Vec T-414/04)
   (2004/C 314/57)
   Jazyk konania: nemčina
   Spolková republika Nemecko, v zastúpení: C.-D. Quassowski, splnomocnený zástupca, za právnej pomoci: C. von Donat, Rechtsanwalt, podala 11. októbra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:

               —

               zrušil rozhodnutie Komisie, oznámené listom generálneho riaditeľstva pre regionálnu politiku z 09.08.2004 v tej časti, v ktorej sa znižuje príspevok Spoločenstva z Európskeho fondu pre regionálny rozvoj na operatívny program RESIDER II-Nordrhein-Westfalen 1995-1999 (EFRR č. 94.02.10.036/ARINCO č. 94.DE.16.051) na sumu 72.794.851,67 eur a zamieta sa vyplatenie zostávajúcej sumy vo výške 2.268.988,33 eur nemeckým orgánom,

               —

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Napadnutým rozhodnutím Komisia znížila príspevok Spoločenstva zo štrukturálneho fondu EFRR na operačný program RESIDER II-Nordrhein-Westfalen 1995-1999 (EFRR č. 94.02.10.036/ARINCO č. 94.DE.16.051) na sumu 72.794.851,67 eur a zamietla vyplatenie zostávajúcej sumy vo výške 2.268.988,33 eur nemeckým orgánom. Dôvodom pre zníženie je menšie využite programu pre niektoré opatrenia a väčšie využitie iných v porovnaní s určeným finančným plánom programu. Vyrovnanie medzi viac a menej používanými programami neprebiehalo v rámci jednotlivých ťažísk programu, ale v rámci celkového príspevku EFRR na program.
   Na podporu svojej žaloby žalobkyňa najskôr poukazuje na to, že podľa článku 24 nariadenia č. 4253/88 (1) je možné príspevok Spoločenstva znížiť len vtedy, keď nastane podstatná zmena druhu alebo podmienok vykonávania akcie alebo opatrenia. Podľa názoru žalobkyne uskutočnené preskupenie nepredstavuje takú podstatnú zmenu.
   V prípade, že horeuvedené preskupenie by bolo považované za podstatnú zmenu, žalobkyňa uplatňuje, že existuje predchádzajúci súhlas Komisie, udelený prostredníctvom jej „Pokynov pre účtovnú závierku operačných opatrení (1994-1999) štrukturálnych fondov“ (SEK (1999) 1316).
   Žalobkyňa namieta aj vadu vo voľnej úvahe Komisie, ktorá vôbec neuplatnila jej prislúchajúce právo voľnej úvahy a vadu v odôvodnení napadnutého rozhodnutia.

      (1)  Nariadenie Rady č. 4253/88 (EHS) z 19. decembra 1988, ktorým sa vykonáva nariadenie č. 2052/88 (EHS) so zreteľom na koordináciu intervencií rôznych štrukturálnych fondov na strane jednej a medzi týmito intervenciami a intervenciami Európskej investičnej banky a inými existujúcimi finančnými nástrojmi na strane druhej (Ú. v. ES L 374 z 31.12.1988, s. 1) [neoficiálny preklad]


title: Vec T-106/05: Žaloba podaná 22. februára 2005: European Dynamics S.A. proti Komisii Európskych spoločenstiev

text:
               14.5.2005

               SK

               Úradný vestník Európskej únie

               C 115/29

         Žaloba podaná 22. februára 2005: European Dynamics S.A. proti Komisii Európskych spoločenstiev
   (Vec T-106/05)
   (2005/C 115/53)
   Jazyk konania: angličtina
   European Dynamics S.A., so sídlom v Aténach (Grécko), v zastúpení: N. Kostakopoulos, advokát, podal 22. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil rozhodnutie Komisie nezaradiť na užší zoznam kandidátov ponuku žalobcu, podanú na základe medzinárodnej užšej súťaži EuropeAid/117579/C/SV/TR pre „Technickú pomoc pre zlepšenie systému informačnej a komunikačnej technológie v Štátnom štatistickom ústave Turecka – Vylepšenie štatistického systému Turecka“ (1) a zaradiť na užší zoznam iných kandidátov,

               —

               zrušil rozhodnutie o zamietnutí žalobcovho návrhu na preskúmanie rozhodnutia oznámeného žalobcovi listom Komisie z 13. decembra 2004,

               —

               zaviazal Komisiu nahradiť trovy konania žalobcu aj v prípade, že táto žaloba bude zamietnutá.

         Žalobné dôvody a hlavné tvrdenia
   Žalujúca spoločnosť podala ponuku na základe medzinárodnej užšej súťaže EuropeAid/117579/C/SV/TR pre „Technickú pomoc pre zlepšenie systému informačnej a komunikačnej technológie v Štátnom štatistickom ústave Turecka – Vylepšenie štatistického systému Turecka“. Napadnutým rozhodnutím nebola ponuka žalobcu zaradená do užšieho výberu.
   Na podporu svojho návrhu na zrušenie napadnutého rozhodnutia žalobca uvádza, že žalovaná porušila nariadenie 1488/1996, rozpočtové pravidlá (2) a nariadenie na ich vykonanie, ako aj smernicu 92/50 (3), tým, že použila hodnotiace kritériá, ktoré neboli špecifikované vo výzve na podávanie ponúk. Podľa žalobcu, ak Komisia zamýšľala vykonať porovnávaciu analýzu spôsobilosti kandidátov, ako sa zdá, že urobila, mala to uviesť vo výzve na podávanie ponúk.
   Žalobca taktiež tvrdí, že žalovaná sa dopustila zjavných chýb posúdenia pri hodnotení ponuky, ktorú podala. Žalobca spochybňuje hodnotenie jeho technickej spôsobilosti Komisiou.
   Žalobca nakoniec uvádza, že Komisia nedostatočne odôvodnila svoje rozhodnutie, čo je v rozpore s článkom 253 ES.

      (1)  Ú. v. EÚ 2004/S 187-158886.

      (2)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, Ú. v. ES L 248, 16. 9. 2002, s. 1.

      (3)  Smernica Rady 92/50/EHS z 18. júna 1992 o koordinácii postupov verejného obstarávania služieb, Ú. v. ES L 209, 24. 7. 1992, s. 1.


title: Vec C-153/12: Návrh na začatie prejudiciálneho konania, ktorý podal Administativen sad — Varna (Bulharsko) 30. marca 2012 — Sani Treyd EOOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite

text:
               9.6.2012

               SK

               Úradný vestník Európskej únie

               C 165/14

         Návrh na začatie prejudiciálneho konania, ktorý podal Administativen sad — Varna (Bulharsko) 30. marca 2012 — Sani Treyd EOOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   (Vec C-153/12)
   2012/C 165/22
   Jazyk konania: bulharčina

      Vnútroštátny súd, ktorý podal návrh na začatie prejudiciálneho konania

   Administativen sad — Varna

      Účastníci konania pred vnútroštátnym súdom

      Žalobca: Sani Treyd EOOD

      Žalovaný: Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite

      Prejudiciálne otázky

               1.

               Má sa pojem zdaniteľná udalosť v zmysle článku 62 bodu 1 smernice 2006/112/ES Rady z 28. novembra 2006 o spoločnom systéme dane z pridanej hodnoty (1) vykladať v tom zmysle, že sa vzťahuje aj na transakcie oslobodené od dane vrátane transakcií uskutočňovaných osobou, ktorá nemá postavenie zdaniteľnej osoby v zmysle hlavy III ani osoby povinnej platiť daň v zmysle hlavy XI kapitoly 1 oddielu 1 smernice 2006/112?

               2.

               Predstavujú články 62 a 63 smernice 2006/112 prekážku takej vnútroštátnej právnej úpravy, podľa ktorej nastáva zdaniteľná udalosť v okamihu uskutočnenia plnenia oslobodeného od dane, a nie v okamihu, keď sa splní podmienka, že transakcia podlieha zdaneniu?

               3.

               Predstavuje článok 63 smernice prekážku takého vnútroštátneho ustanovenia a vnútroštátnej praxe, podľa ktorej v prípade dodania častí budovy nenastáva zdaniteľná udalosť v okamihu prevodu vlastníctva, ale skôr, a to v okamihu poskytnutia dohodnutého protiplnenia, ktoré predstavuje transakciu oslobodenú od dane, ktorú uskutoční osoba bez postavenia zdaniteľnej osoby a osoby povinnej platiť daň?

               4.

               Predstavuje článok 65 smernice 2006/112 prekážku takého vnútroštátneho ustanovenia, podľa ktorého vznik daňovej povinnosti nadväzuje na platbu, ktorá je úplne alebo čiastočne stanovená v tovare alebo v službách?

               5.

               Predstavujú články 73 a 80 smernice 2006/112 prekážku takého vnútroštátneho ustanovenia, podľa ktorého je v prípade, ak je protihodnota úplne alebo čiastočne stanovená v tovare alebo službách, základom dane tejto transakcie vždy jej trhová hodnota?

      (1)  Ú. v. EÚ L 347, s. 1.


title: Vec T-50/05: Žaloba podaná dňa 28. januára 2005: European Dynamics SA proti Komisii Európskych spoločenstiev

text:
               30.4.2005

               SK

               Úradný vestník Európskej únie

               C 106/27

         Žaloba podaná dňa 28. januára 2005: European Dynamics SA proti Komisii Európskych spoločenstiev
   (Vec T-50/05)
   (2005/C 106/60)
   Jazyk konania: angličtina
   European Dynamics SA, so sídlom v Aténach (Grécko), v zastúpení: N. Korogiannakis, advokát, podala 28. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:

               —

               zrušil rozhodnutie Komisie (GR TAXUD), ktorým posúdila ponuku žalobkyne za neúspešnú a uzavrel zmluvu s úspešným dodávateľom,

               —

               zaviazal Komisiu nahradiť trovy konania žalobkyne a iné trovy a výdavky spojené so žalobou, a to aj pre prípad zamietnutia žaloby.

         Žalobné dôvody a hlavné tvrdenia
   Žalujúca spoločnosť dala ponuku v reakcii na vyhlásenie verejnej súťaže Komisie TAXUD/2004/AO-004 na špecifikáciu, vývoj, udržiavanie a podporu telematických systémov na kontrolu pohybu tovarov, ktoré podliehajú spotrebnej dani v rámci Európskeho spoločenstva. Napadnutým rozhodnutím bola ponuka zamietnutá a zmluva uzavretá s iným záujemcom.
   Na podporu svojej žaloby na zrušenie toho rozhodnutia žalobkyňa v prvom rade uvádza, že Komisia porušila zásadu nediskriminácie a voľnej súťaže. Pre nedostupnosť presných špecifikácií pre systém EMCS nemohli záujemcovia predložiť svoje cielené posudky v špecifických oblastiach, ktoré boli dôležité pre projekt. Prístup predchádzajúcich a terajších dodávateľov k výsadným informáciám predstavoval pre nich hlavnú a výlučnú výhodu. Žalobkyňa tvrdí, že sa malo vyhovieť jej včasnej žiadosti pre rovnaké prístupové práva k takýmto aplikáciám a dokumentáciám. Podľa žalobkyne neprijala Komisia na tento účel vhodné opatrenia, aj keď mala možnosť napraviť túto situáciu.
   Žalobkyňa ďalej uvádza, že Komisia porušila článok 97 ods. 1 Rozpočtového nariadenia (1) ako aj článok 17 ods. 1 smernice 92/50 (2) tým, že použila hodnotiace kritériá, ktoré boli extrémne vágne a neboli podložené jasnými merateľnými parametrami.
   Žalobkyňa ďalej usudzuje, že Komisia sa dopustila zjavne nesprávneho posúdenia pri hodnotení ponuky žalobkyne. V tejto súvislosti žalobkyňa tvrdí, že príčinou akýchkoľvek nedostatkov jej ponuky je neoznámenie rozhodujúcich prvkov Komisiou, ktoré žalobkyňa požadovala pre prípravu jej ponuky. Žalobkyňa ďalej popiera každé vyhlásenie uvedené v správe Hodnotiaceho výboru.
   Žalobkyňa sa takisto dovoláva porušenia povinnosti Komisie uviesť dôvody podľa článku 253 ES a neposkytnutia relevantných informácií požadovaných žalobkyňou z dôvodu zamietnutie jej ponuky. Žalobkyňa takisto uvádza, že Komisia porušila zásadu správneho administratívneho postupu a náležitej starostlivosti tým, že konala so značným omeškaním a tým, že neponúkla primerané odpovede na žiadosti žalobkyne o poskytnutie informácie pred predložením jej ponúk.

      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, Ú. v. ES L 248, 16.9.2002, s. 1

      (2)  Smernica Rady 92/50/EHS z 18. júna 1992 o koordinácii postupov verejného obstarávania služieb, Ú. v. ES L 209, 24.7.1992, s. 1


title: Vec T-523/12: Rozsudok Všeobecného súdu z  24. júna 2014 – Rani Refreshments/ÚHVT – Global-Invest Bartosz Turek (Sani) ( „Ochranná známka Spoločenstva — Námietkové konanie — Prihláška obrazovej ochrannej známky Spoločenstva Sani — Skoršie obrazové ochranné známky Spoločenstva Hani alebo llani a RANI — Relatívny dôvod zamietnutia — Pravdepodobnosť zámeny — Podobnosť označení — Článok 8 ods. 1 písm. b) nariadenia (ES) č. 207/2009“ )

text:
               4.8.2014

               SK

               Úradný vestník Európskej únie

               C 253/27

         Rozsudok Všeobecného súdu z 24. júna 2014 – Rani Refreshments/ÚHVT – Global-Invest Bartosz Turek (Sani)
   (Vec T-523/12) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva Sani - Skoršie obrazové ochranné známky Spoločenstva Hani alebo llani a RANI - Relatívny dôvod zamietnutia - Pravdepodobnosť zámeny - Podobnosť označení - Článok 8 ods. 1 písm. b) nariadenia (ES) č. 207/2009“))
   2014/C 253/38
   Jazyk konania: angličtina

      Účastníci konania

      Žalobca: Rani Refreshments FZCO (Jebel Ali, Spojené arabské emiráty) (v zastúpení: M. Chapple, barrister)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: P. Geroulakos, splnomocnený zástupca)

      Ďalší účastník konania pred odvolacím senátom ÚHVT: Global-Invest Bartosz Turek (Poczesna, Poľsko)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 27. septembra 2012 (vec R 236/2012-4) týkajúcemu sa námietkového konania medzi Aujan Industries Co. (S J C) a Global-Invest Bartosz Turek

      Výrok rozsudku

               1.

               Žaloba sa zamieta.

               2.

               Rani Refreshments FZCO sa zaväzuje na náhradu trov konania.

      (1)  Ú. v. EÚ C 32, 2.2.2013.


title: Vec T-251/04: Rozsudok Súdu prvého stupňa z  20. júna 2006 – Grécko/Komisia ( EPUZF — Výdavky vylúčené z financovania Spoločenstvom — Verejné skladovanie ryže — Vyššia moc — Výrobky spracované z ovocia a zeleniny — Pomoc najchudobnejším osobám — Program reštrukturalizácie v oblasti ovocia a zeleniny — Paušálne opravy — Lehota 24 mesiacov )

text:
               12.8.2006

               SK

               Úradný vestník Európskej únie

               C 190/20

         Rozsudok Súdu prvého stupňa z 20. júna 2006 – Grécko/Komisia
   (Vec T-251/04) (1)

   („EPUZF - Výdavky vylúčené z financovania Spoločenstvom - Verejné skladovanie ryže - Vyššia moc - Výrobky spracované z ovocia a zeleniny - Pomoc najchudobnejším osobám - Program reštrukturalizácie v oblasti ovocia a zeleniny - Paušálne opravy - Lehota 24 mesiacov“)
   (2006/C 190/34)
   Jazyk konania: gréčtina
   Účastníci konania

      Žalobkyňa: Helénska republika (v zastúpení: V. Kontolaimos a I. Chalkias, splnomocnení zástupcovia)

      Žalovaná: Komisia Európskych spoločenstiev (v zastúpení: M. Condou-Durande, splnomocnená zástupkyňa, za právnej pomoci N. Korogiannakis, advokát)
   Predmet veci
   Návrh na zrušenie rozhodnutia Komisie 2004/457/ES z 29. apríla 2004, ktorým sa z financovania Spoločenstva vylučujú niektoré výdavky uskutočnené členskými štátmi v rámci záručnej sekcie Európskeho poľnohospodárskeho usmerňovacieho a záručného fondu (EPUZF) (Ú. v. EÚ L 202, s. 35) v rozsahu, v akom vylučuje niektoré výdavky uskutočnené Helénskou republikou v oblasti ovocia a zeleniny, ako aj v oblasti verejného skladovania
   Výrok rozsudku

               1.

               Žaloba sa zamieta.

               2.

               Helénska republika je povinná nahradiť trovy konania.

      (1)  Ú. v. EÚ C 217, 28.8.2004.


title: Vec C-580/12 P: Odvolanie podané 10. decembra 2012 : Guardian Industries Corp., Guardian Europe Sàrl proti rozsudku Všeobecného súdu (šiesta komora) z  27. septembra 2012 vo veci T-82/08, Guardian Industries Corp., Guardian Europe Sàrl/Európska komisia

text:
               23.2.2013

               SK

               Úradný vestník Európskej únie

               C 55/3

         Odvolanie podané 10. decembra 2012: Guardian Industries Corp., Guardian Europe Sàrl proti rozsudku Všeobecného súdu (šiesta komora) z 27. septembra 2012 vo veci T-82/08, Guardian Industries Corp., Guardian Europe Sàrl/Európska komisia
   (Vec C-580/12 P)
   2013/C 55/05
   Jazyk konania: angličtina

      Účastníci konania

      Odvolateľky: Guardian Industries Corp., Guardian Europe Sàrl (v zastúpení: S. Völcker, Rechtsanwalt, F. Louis, avocat, H.-G. Kamann, Rechtsanwalt, C. O’Daly, solicitor)

      Ďalší účastník konania: Európska komisia

      Návrhy odvolateliek

   Odvolateľky navrhujú, aby Súdny dvor:

               —

               zrušil rozsudok v rozsahu, v akom Všeobecný súd potvrdil rozhodnutie o vylúčení viazaných predajov z výpočtu pokút uložených ostatným adresátom rozhodnutia, čím bola spoločnosť Guardian diskriminovaná,

               —

               v dôsledku toho znížil pri výkone svojej právomoci neobmedzeného súdneho preskúmania výšku pokuty uloženej odvolateľkám o 37 %,

               —

               zrušil rozsudok Všeobecného súdu z 27. septembra 2012 vo veci T-82/08, Guardian Industries Corp. a Guardian Europe Sàrl/Komisia, v rozsahu, v akom Všeobecný súd rozhodol, že list Komisie z 10. februára 2012 je prípustný,

               —

               v dôsledku toho vyhlásil list Komisie za neprípustný a vyňal ho zo spisu,

               —

               ďalej znížil pri výkone svojej právomoci neobmedzeného súdneho preskúmania výšku pokuty uloženej odvolateľkám minimálne o 25 % z výšky pôvodnej pokuty, aby tak napravil stav, keď Všeobecný súd neposkytol záruku účinnej nápravy pred súdom v primeranej lehote podľa článku 47 Charty, a

               —

               uložil Komisii náhradu trov konania vynaložených odvolateľkami v odvolacom konaní a v konaní pred Všeobecným súdom.

      Odvolacie dôvody a hlavné tvrdenia

   Odvolateľky tvrdia, že napadnutý rozsudok treba zrušiť z nasledujúcich dôvodov:

               Po prvé rozsudok porušuje zásadu rovnosti zaobchádzania, lebo ním bolo potvrdené rozhodnutie vylúčiť viazané predaje z výpočtu pokút uložených ostatným adresátom rozhodnutia a nebola ním napravená diskriminácia, ktorej obeťou sa stala spoločnosť Guardian. Tým nebola dodržaná ustálená judikatúra, podľa ktorej sa musí pri stanovovaní výšky pokút zaobchádzať s viazanými predajmi rovnako ako s externými predajmi, lebo inak vzniká integrovaným výrobcom neodôvodnená výhoda. Úvahy Všeobecného súdu — podľa ktorých sa rozhodnutie týkalo len „predajov plochého skla nezávislým zákazníkom“ — nemôžu odôvodňovať diskrimináciu, ktorej obeťou bola spoločnosť Guardian.

               Po druhé rozsudok porušuje pravidlá Všeobecného súdu týkajúce sa lehôt a základné zásady týkajúce sa práva na obhajobu a „rovnosti zbraní“, lebo ním bol vyhlásený za prípustný list Komisie z 10. februára 2012. V tomto liste, ktorý bol zaslaný jeden pracovný deň pred konaním pojednávania, Komisia uvažovala nad tým, že do spisu založí nové informácie, ktoré do tej doby neboli Všeobecnému súdu známe, hoci to Komisia mohla urobiť pri mnohých príležitostiach už predtým.

               Po tretie medzi skončením písomnej časti konania a rozhodnutím Všeobecného súdu začať ústnu časť konania uplynuli viac než tri roky a päť mesiacov. Týmto omeškaním bolo porušené právo odvolateliek na účinný prostriedok nápravy pred súdom a na prejednanie veci v primeranej lehote podľa článku 47 Charty. Tým bola prekročená miera, ktorú Súdny dvor považoval v minulosti za neprimeranú, a túto situáciu nemožno vysvetliť žiadnym z takých faktorov, ako je zložitosť alebo rozsiahlosť dôkazov predložených Všeobecnému súdu. Práve naopak šlo o bežnú vec, ktorá sa týkala len spoločnosti Guardian, ktorá bola jedinou spoločnosťou, ktorá podala žalobu na zrušenie rozhodnutia. Spis obsahoval len niekoľko dokumentov a vyhlásení neveľkého rozsahu, ktoré boli všetky spísané v jazyku konania. Spoločnosť Guardian urobila všetko pre to, aby prerokovanie svojej žaloby pred Všeobecným súdom uľahčila a urýchlila, a okrem iného upustila od druhej výmeny spisov napriek významu, aký pre ňu žaloba mala, a — s prihliadnutím k veľmi krátkemu trvaniu porušenia — napriek bezprecedentnej výške pokuty, ktorú Komisia uložila.


title: Vec C-273/13 P: Odvolanie podané 17. mája 2013 : Poľská republika proti rozsudku Všeobecného súdu z  27. februára 2013 vo veci T-241/10, Poľská republika/Európska komisia

text:
               27.7.2013

               SK

               Úradný vestník Európskej únie

               C 215/8

         Odvolanie podané 17. mája 2013: Poľská republika proti rozsudku Všeobecného súdu z 27. februára 2013 vo veci T-241/10, Poľská republika/Európska komisia
   (Vec C-273/13 P)
   2013/C 215/11
   Jazyk konania: poľština

      Účastníci konania

      Odvolateľka: Poľská republika (v zastúpení: B. Majczyna, splnomocnený zástupca)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor

               —

               v celom rozsahu zrušil rozsudok Všeobecného súdu z 27. februára 2013 vo veci T-241/10, Poľská republika/Európska komisia,

               —

               zrušil rozhodnutie Komisie 2010/152/EÚ z 11. marca 2010 (oznámené pod číslom K[2010] 1317), ktorým sa z financovania Európskou úniou vylučujú niektoré výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 63, s. 7) v rozsahu, v akom sa z financovania Spoločenstvom vylučujú sumy vo výške 279 794 442,15 PLN a 25 583 996,81 eura, ktoré vynaložila platobná agentúra akreditovaná Poľskou republikou,

               —

               zaviazal Komisiu na náhradu trov konania na oboch stupňoch.

      Odvolacie dôvody a hlavné tvrdenia

   Na podporu svojho odvolania Poľská republika uvádza tieto odvolacie dôvody:

               1.

               Tento odvolací dôvod je založený na nesprávnom výklade článku 20 nariadenia č. 1782/2003, keďže sa Všeobecný súd domnieval, že toto ustanovenie vyžaduje zavedenie úplne vektorizovaného systému LPIS-GIS (systém identifikácie poľnohospodárskych pozemkov na základe počítačového systému zemepisných informácií) alebo rovnocenného systému napriek tomu, že na splnenie systémových štandardov stanovených v tomto ustanovení nie je potrebná úplná vektorizácia.

               2.

               Tento odvolací dôvod je založený na nesprávnom výklade článku 53 nariadenia (ES) č. 796/2004 z dôvodu, že sa Všeobecný súd domnieval, že sankcie za úmyselné porušenie treba uložiť aj v prípade, že sa v konečnom dôsledku nepreukázalo úmyselné konanie príjemcu.

               3.

               Tento odvolací dôvod je založený na nedostatku odôvodnenia napadnutého rozsudku. Podľa názoru Poľskej republiky Všeobecný súd neuviedol, ktoré formálne a vecné požiadavky vyplývajúce z článku 20 nariadenia (ES) č. 1782/2003 skutočne neboli splnené. Všeobecný súd ani neodôvodnil, v akej miere viedla možnosť zistiť úmysel konania súdnou cestou k nezlučiteľnosti platobného systému zavedeného poľskými orgánmi s cieľmi spoločnej poľnohospodárskej politiky. Všeobecný súd ďalej neuviedol, v čom spočívala nekoherentnosť výpočtu skutočného rizika pre fond uskutočneného poľskými orgánmi.

               4.

               Tento odvolací dôvod je založený na porušení zásady kontradiktórnosti konania a práva na spravodlivý proces tým, že Všeobecný súd nezohľadnil dôkazy predložené Poľskou republikou a tým, že rozhodol nad rámec merita veci. Všeobecný súd totiž nepreskúmal dôkazy a vysvetlenia, ktoré predložila Poľská republika v súvislosti so systémom na stanovenie podmienok pre poskytnutie podpory pre plochy a neuviedol mierku rozsahu kontroly vo Województwo opolskie. Všeobecný súd pri svojom skúmaní navyše prekročil rámec toho, čo bolo predmetom výhrad Komisie a základom pre vydanie jej sporného rozhodnutia.


title: Vec C-269/12 P: Rozsudok Súdneho dvora (štvrtá komora) z  20. júna 2013 — Guillermo Cañas/Európska komisia, Svetová antidopingová agentúra, ATP Tour Inc. (Odvolanie — Hospodárska súťaž — Antidopingové pravidlá — Odloženie sťažnosti podanej na Komisiu — Pojem záujem na konaní — Zachovanie tohto záujmu na konaní po ukončení profesionálnej činnosti)

text:
               3.8.2013

               SK

               Úradný vestník Európskej únie

               C 225/35

         Rozsudok Súdneho dvora (štvrtá komora) z 20. júna 2013 — Guillermo Cañas/Európska komisia, Svetová antidopingová agentúra, ATP Tour Inc.
   (Vec C-269/12 P) (1)

   (Odvolanie - Hospodárska súťaž - Antidopingové pravidlá - Odloženie sťažnosti podanej na Komisiu - Pojem záujem na konaní - Zachovanie tohto záujmu na konaní po ukončení profesionálnej činnosti)
   2013/C 225/59
   Jazyk konania: francúzština

      Účastníci konania

      Odvolateľ: Guillermo Cañas (v zastúpení: Y. Bonnard a C. Aguet, advokáti)

      Ďalší účastníci konania: Európska komisia (v zastúpení: P. Van Nuffel a F. Ronkes Agerbeek, splnomocnení zástupcovia), Svetová antidopingová agentúra (v zastúpení: G. Berrisch, Rechtsanwalt, D. Cooper, solicitor, N. Chesaites, barrister), ATP Tour Inc.

      Predmet veci

   Odvolanie podané proti uzneseniu Všeobecného súdu (tretia komora) z 26. marca 2012, Cañas/Komisia (T-508/09), ktorým Všeobecný súd zamietol návrh na zrušenie rozhodnutia Komisie K(2009) 7809 z 12. októbra 2009 vo veci COMP/39.471, ktorým sa z dôvodu nedostatočného záujmu Spoločenstva zamieta sťažnosť týkajúca sa porušenia článkov 81 ES a 82 ES, ktorého sa údajne dopustila Svetová antidopingová agentúra, ATP Tour Inc. a Medzinárodná arbitrážna rada pre šport (ICAS) — Hospodárska súťaž — Antidopingové pravidlá — Nesprávne právne posúdenie pri výklade pojmu záujem na konaní — Zánik záujmu na konaní v priebehu konania

      Výrok rozsudku

               1.

               Odvolanie sa zamieta.

               2.

               G. Cañas je povinný nahradiť trovy konania.

               3.

               Svetová antidopingová agentúra znáša vlastné trovy konania.

      (1)  Ú. v. EÚ C 235, 4.8.2012.


title: Vec C-464/16 P: Uznesenie Súdneho dvora (šiesta komora) zo 6. apríla 2017 – Pénzügyi Ismeretterjesztő és Érdek-képviseleti Egyesület (PITEE)/Európska komisia (Odvolanie — Článok 181 Rokovacieho poriadku Súdneho dvora — Žiadosť o prístup k dokumentom Komisie — Zamietnutie — Žaloba o neplatnosť — Článok 19 Štatútu Súdneho dvora Európskej únie — Zastúpenie pred súdmi Únie — Advokát, ktorý nemá postavenie tretej osoby voči žalovanej — Zjavná neprípustnosť žaloby — Článok 47 Charty základných práv Európskej únie — Právo na účinný prostriedok nápravy a na spravodlivý proces — Odvolanie, ktoré je čiastočne zjavne neprípustné a čiastočne zjavne nedôvodné)

text:
               19.6.2017

               SK

               Úradný vestník Európskej únie

               C 195/6

         Uznesenie Súdneho dvora (šiesta komora) zo 6. apríla 2017 – Pénzügyi Ismeretterjesztő és Érdek-képviseleti Egyesület (PITEE)/Európska komisia
   (Vec C-464/16 P) (1)

   ((Odvolanie - Článok 181 Rokovacieho poriadku Súdneho dvora - Žiadosť o prístup k dokumentom Komisie - Zamietnutie - Žaloba o neplatnosť - Článok 19 Štatútu Súdneho dvora Európskej únie - Zastúpenie pred súdmi Únie - Advokát, ktorý nemá postavenie tretej osoby voči žalovanej - Zjavná neprípustnosť žaloby - Článok 47 Charty základných práv Európskej únie - Právo na účinný prostriedok nápravy a na spravodlivý proces - Odvolanie, ktoré je čiastočne zjavne neprípustné a čiastočne zjavne nedôvodné))
   (2017/C 195/07)
   Jazyk konania: nemčina

      Účastníci konania

      Odvolateľka: Pénzügyi Ismeretterjesztő és Érdek-képviseleti Egyesület (PITEE) (v zastúpení: D. Lazar, Rechtsanwalt)

      Ďalší účastník: Európska komisia (v zastúpení: H. Krämer a F. Erlbacher, splnomocnení zástupcovia)

      Výrok

               1.

               Odvolanie sa zamieta.

               2.

               Pénzügyi Ismeretterjesztő és Érdek-képviseleti Egyesület (PITEE) je povinná nahradiť trovy konania.

      (1)  Ú. v. EÚ C 402, 31.10.2016.


title: Vec T-288/17: Žaloba podaná 15. mája 2017 – Sky/EUIPO – Parrot Drones (Parrot SKYCONTROLLER)

text:
               17.7.2017

               SK

               Úradný vestník Európskej únie

               C 231/39

         Žaloba podaná 15. mája 2017 – Sky/EUIPO – Parrot Drones (Parrot SKYCONTROLLER)
   (Vec T-288/17)
   (2017/C 231/48)
   Jazyk, v ktorom bola podaná žaloba: angličtina

      Účastníci konania

      Žalobkyňa: Sky plc (Isleworth, Spojené kráľovstvo) (v zastúpení: J. Barry, solicitor)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Parrot Drones (Paríž, Francúzsko)

      Údaje týkajúce sa konania pred EUIPO

      Prihlasovateľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Európskej únie obsahujúca slovné prvky „Parrot SKYCONTROLLER“ – prihláška č. 13 107 842.

      Konanie pred EUIPO: námietkové konanie.

      Napadnuté rozhodnutie: rozhodnutie druhého odvolacieho senátu EUIPO zo 7. marca 2017 vo veci R 457/2016-2.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania o tomto návrhu a konania pred Úradom.

      Uvádzaný žalobný dôvod

               —

               porušenie článku 8 ods. 1 písm. b) a článku 8 ods. 5 nariadenia č. 207/2009.


title: Vec T-330/06: Žaloba podaná 27. novembra 2006 – Novartis/ÚHVT (BLUE SOFT)

text:
               30.12.2006

               SK

               Úradný vestník Európskej únie

               C 326/76

         Žaloba podaná 27. novembra 2006 – Novartis/ÚHVT (BLUE SOFT)
   (Vec T-330/06)
   (2006/C 326/156)
   Jazyk konania: nemčina
   Účastníci konania

      Žalobca: Novartis AG (Bazilej, Švajčiarsko) (v zastúpení: N. Hebeis, advokát)

      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu

               —

               zrušiť rozhodnutie prvého odvolacieho senátu R 270/2006-1 zo 14. septembra 2006,

               —

               zaviazať Úrad pre harmonizáciu vnútorného trhu na náhradu trov konania.

         Žalobné dôvody a hlavné tvrdenia

      Prihlasovaná ochranná známka: slovná ochranná známka „BLUE SOFT“ pre tovary zaradené do triedy 9 (prihláška č. 3 007 846).

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: neexistuje žiadna absolútna prekážka pre poskytnutie ochrany, a preto prihlasovaná ochranná známka je spôsobilá na zápis. Celkové označenie nie je výlučne popisné a má aj rozlišovaciu spôsobilosť.


title: Vec T-200/16: Žaloba podaná 29. apríla 2016 – Gfi PSF/Komisia

text:
               20.6.2016

               SK

               Úradný vestník Európskej únie

               C 222/34

         Žaloba podaná 29. apríla 2016 – Gfi PSF/Komisia
   (Vec T-200/16)
   (2016/C 222/42)
   Jazyk konania: francúzština

      Účastníci konania

      Žalobkyňa: Gfi PSF Sàrl (Leudelange, Luxembursko) (v zastúpení: F. Moyse, advokát)

      Žalovaný: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Úradu pre publikácie Európskej únie z 2. marca 2016, rozhodnutie zo 16. marca 2016 a rozhodnutie z 22. apríla 2016, ktorými sa zamieta ponuka žalobkyne podaná v rámci európskeho zadávacieho konania č. 10573 „Rozvoj, údržba, vývoj a pomocné služby pre internetové stránky založené na technológii SharePoint a redakčné služby pre šírenie na internete“ uverejneného v oznámení zo 17. decembra 2015, na položku č. 1 v celkovej hodnote 2 005 704 eur na štyri roky,

               —

               uložil Úradu povinnosť zaplatiť žalobkyni náhradu spôsobenej škody vo výške 415 000 eur,

               —

               uložil Úradu povinnosť nahradiť všetky trovy konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody založené na porušení povinnosti odôvodnenia a porušení článku 111 ods. 4 písm. b) nariadenia Európskeho parlamentu a Rady (EÚ, Euratom) 2015/1929 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ 2015, L 286, s. 1).


title: Vec F-78/12: Rozsudok Súdu pre verejnú službu (druhá komora) z 29. apríla 2015 – Todorova Androva/Rada (Verejná služba — Povýšenie — Povyšovanie za rok 2011 — Nezapísanie do zoznamu úradníkov, ktorí majú byť povýšení — Článok 45 štatútu — Dva odpracované roky v stupni — Nezohľadnenie doby výkonu práce na pozícii dočasného zamestnanca — Rozdielne zaobchádzanie na základe právnej povahy zamestnania dotknutých pracovníkov — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložka 4 — Možnosť odvolávať sa — Vylúčenie)

text:
               15.6.2015

               SK

               Úradný vestník Európskej únie

               C 198/48

         Rozsudok Súdu pre verejnú službu (druhá komora) z 29. apríla 2015 – Todorova Androva/Rada
   (Vec F-78/12) (1)

   ((Verejná služba - Povýšenie - Povyšovanie za rok 2011 - Nezapísanie do zoznamu úradníkov, ktorí majú byť povýšení - Článok 45 štatútu - Dva odpracované roky v stupni - Nezohľadnenie doby výkonu práce na pozícii dočasného zamestnanca - Rozdielne zaobchádzanie na základe právnej povahy zamestnania dotknutých pracovníkov - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Možnosť odvolávať sa - Vylúčenie))
   (2015/C 198/65)
   Jazyk konania: francúzština

      Účastníci konania

      Žalobkyňa: Viara Todorova Androva (Rhode-Saint-Genèse, Belgicko) (v zastúpení: M. Velardo, avocat)

      Žalovaná: Rada Európskej únie (v zastúpení: J. Herrmann a M. Bauer, splnomocnení zástupcovia)

      Vedľajší účastník, ktorý v konaní podporuje žalovanú: Európska komisia (v zastúpení: J. Currall a G. Gattinara, splnomocnení zástupcovia)

      Predmet veci

   Návrh na zrušenie rozhodnutia Rady nezapísať žalobkyňu do zoznamu úradníkov, ktorí majú byť povýšení za rok 2011.

      Výrok rozsudku

               1.

               Žaloba sa zamieta.

               2.

               Pani Todorova Androva znáša svoje vlastné trovy konania a je povinná nahradiť trovy konania vynaložené Radou Európskej únie.

               3.

               Európska komisia a Dvor audítorov Európskej únie znášajú svoje vlastné trovy konania.

      (1)  Ú. v. EÚ C 295, 29.9.2012, s. 34.


title: Vec C-344/11: Návrh na začatie prejudiciálneho konania, ktorý podal Tribunal administratif de Montreuil (Francúzsko) 4. júla 2011 — International Values Series of the DFA Investment Trust Co./Ministre du budget, des comptes publics, de la fonction publique et de la réforme de l’État

text:
               10.9.2011

               SK

               Úradný vestník Európskej únie

               C 269/35

         Návrh na začatie prejudiciálneho konania, ktorý podal Tribunal administratif de Montreuil (Francúzsko) 4. júla 2011 — International Values Series of the DFA Investment Trust Co./Ministre du budget, des comptes publics, de la fonction publique et de la réforme de l’État
   (Vec C-344/11)
   2011/C 269/70
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal administratif de Montreuil

      Účastníci konania pred vnútroštátnym súdom

      Žalobkyňa: International Values Series of the DFA Investment Trust Co.

      Žalovaný: Ministre du budget, des comptes publics, de la fonction publique et de la réforme de l’État

      Prejudiciálne otázky

               1.

               Musí byť spolu so situáciou podnikov kolektívneho investovania do prevoditeľných cenných papierov (PKIPCP) zohľadnená aj situácia vlastníkov podielov?

               2.

               Ak áno, za akých podmienok možno spornú zrážkovú daň považovať za zlučiteľnú so zásadou voľného pohybu kapitálu?


title: Vec C-591/13: Rozsudok Súdneho dvora (tretia komora) zo 16. apríla 2015 – Európska komisia/Spolková republika Nemecko (Nesplnenie povinnosti členským štátom — Daňová právna úprava — Odloženie zdanenia príjmov vyplývajúcich z odplatného prevodu určitého investičného majetku — Výber dane — Sloboda usadiť sa — Článok 49 ZFEÚ — Článok 31 Dohody o EHP — Rozdielne zaobchádzanie medzi stálymi prevádzkarňami nachádzajúcimi sa na území členského štátu a stálymi prevádzkarňami nachádzajúcimi sa na území iného členského štátu Európskej únie alebo Európskeho hospodárskeho priestoru — Proporcionalita)

text:
               15.6.2015

               SK

               Úradný vestník Európskej únie

               C 198/9

         Rozsudok Súdneho dvora (tretia komora) zo 16. apríla 2015 – Európska komisia/Spolková republika Nemecko
   (Vec C-591/13) (1)

   ((Nesplnenie povinnosti členským štátom - Daňová právna úprava - Odloženie zdanenia príjmov vyplývajúcich z odplatného prevodu určitého investičného majetku - Výber dane - Sloboda usadiť sa - Článok 49 ZFEÚ - Článok 31 Dohody o EHP - Rozdielne zaobchádzanie medzi stálymi prevádzkarňami nachádzajúcimi sa na území členského štátu a stálymi prevádzkarňami nachádzajúcimi sa na území iného členského štátu Európskej únie alebo Európskeho hospodárskeho priestoru - Proporcionalita))
   (2015/C 198/11)
   Jazyk konania: nemčina

      Účastníci konania

      Žalobkyňa: Európska komisia (v zastúpení: W. Mölls a W. Roels, splnomocnení zástupcovia, s adresou na doručovanie v Luxemburgu)

      Žalovaná: Spolková republika Nemecko (v zastúpení: T. Henze a K. Petersen, splnomocnení zástupcovia)

      Výrok rozsudku

               1.

               Spolková republika Nemecko tým, že prijala a udržiava v platnosti a účinnosti daňový režim stanovený v § 6b zákona o dani z príjmov (Einkommensteuergesetz), ktorý podmieňuje výhodu odkladu zdanenia príjmu pochádzajúceho z odplatného prevodu investičného majetku tvoriaceho súčasť majetku stálej prevádzkarne zdaniteľnej osoby nachádzajúcej sa na území Nemecka tým, že tento príjem bude opätovne investovaný do nadobudnutia náhradného majetku tvoriaceho súčasť majetku stálej prevádzkarne zdaniteľnej osoby nachádzajúcej sa na rovnakom území, si nesplnila povinnosti, ktoré jej vyplývajú z článku 49 ZFEÚ a článku 31 Dohody o Európskom hospodárskom priestore z 2. mája 1992.

               2.

               Spolková republika Nemecko je povinná nahradiť trovy konania.

      (1)  Ú. v. EÚ C 24, 25.1.2014.


title: Vec T-331/09: Rozsudok Všeobecného súdu z  15. decembra 2010 — Novartis/ÚHVT — Sanochemia Pharmazeutika (TOLPOSAN) [ „Ochranná známka Spoločenstva — Námietkové konanie — Prihláška slovnej ochrannej známky Spoločenstva TOLPOSAN — Skoršia medzinárodná slovná ochranná známka TONOPAN — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“ ]

text:
               5.2.2011

               SK

               Úradný vestník Európskej únie

               C 38/14

         Rozsudok Všeobecného súdu z 15. decembra 2010 — Novartis/ÚHVT — Sanochemia Pharmazeutika (TOLPOSAN)
   (Vec T-331/09) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva TOLPOSAN - Skoršia medzinárodná slovná ochranná známka TONOPAN - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009)
   2011/C 38/24
   Jazyk konania: nemčina

      Účastníci konania

      Žalobkyňa: Novartis AG (Bazilej, Švajčiarsko) (v zastúpení: N. Hebeis, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: B. Schmidt, splnomocnená zástupkyňa)

      Ďalší účastník konania pred odvolacím senátom ÚHVT: Sanochemia Pharmazeutika AG (Viedeň, Rakúsko)

      Predmet veci

   Žaloba podaná proti rozhodnutiu prvého odvolacieho senátu ÚHVT z 18. júna 2009 (vec R 1601/2007-1) týkajúcemu sa námietkového konania medzi Novartis AG a Sanochemia Pharmazeutika AG

      Výrok rozsudku

               1.

               Žaloba sa zamieta.

               2.

               Novartis AG je povinná nahradiť trovy konania.

      (1)  Ú. v. EÚ C 267, 7.11.2009.


title: Vec C-249/12: Návrh na začatie prejudiciálneho konania, ktorý podal Înalta Curte de Casație și Justiție (Rumunsko) 22. mája 2012 — Corina-Hrisi Tulică/Agenția Națională de Administrare Fiscală — Direcția Generală de Soluționare a Contestațiilor

text:
               11.8.2012

               SK

               Úradný vestník Európskej únie

               C 243/7

         Návrh na začatie prejudiciálneho konania, ktorý podal Înalta Curte de Casație și Justiție (Rumunsko) 22. mája 2012 — Corina-Hrisi Tulică/Agenția Națională de Administrare Fiscală — Direcția Generală de Soluționare a Contestațiilor
   (Vec C-249/12)
   2012/C 243/11
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Înalta Curte de Casație și Justiție

      Účastníci konania pred vnútroštátnym súdom

      Odvolateľka: Corina-Hrisi Tulică

      Žalovaná: Agenția Națională de Administrare Fiscală — Direcția Generală de Soluționare a Contestațiilor

      Prejudiciálna otázka

   Majú sa články 73 a 78 smernice Rady 2006/112/ES (1) v prípade, že predávajúci sa dodatočne určí ako zdaniteľná osoba pre DPH a protihodnotu (cenu) za dodanie nehnuteľnej veci strany určili bez akejkoľvek zmienky o DPH, vykladať tak, že základ dane zahŕňa:

               a)

               protihodnotu (cenu) za dodanie tovaru dohodnutú stranami, zníženú o sadzbu DPH alebo

               b)

               protihodnotu (cenu) za dodanie tovaru dohodnutú stranami?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).


title: Vec C-292/13 P: Odvolanie podané 27. mája 2013 : Fabryka Łożysk Tocznych-Kraśnik S.A. proti rozsudku Všeobecného súdu z  22. marca 2013 vo veci T-571/10, Fabryka Łożysk Tocznych-Kraśnik S.A./Úrad pre harmonizáciu vnútorného trhu (ochranné známky a vzory) — Impexmetal

text:
               27.7.2013

               SK

               Úradný vestník Európskej únie

               C 215/11

         Odvolanie podané 27. mája 2013: Fabryka Łożysk Tocznych-Kraśnik S.A. proti rozsudku Všeobecného súdu z 22. marca 2013 vo veci T-571/10, Fabryka Łożysk Tocznych-Kraśnik S.A./Úrad pre harmonizáciu vnútorného trhu (ochranné známky a vzory) — Impexmetal
   (Vec C-292/13 P)
   2013/C 215/14
   Jazyk konania: poľština

      Účastníci konania

      Odvolateľka: Fabryka Łożysk Tocznych-Kraśnik S.A. (v zastúpení: P. Borowski, advokát)

      Ďalší účastníci konania: Úrad pre harmonizáciu vnútorného trhu (ochranné známky a vzory), Impexmetal S.A.

      Návrhy odvolateľky

               —

               zrušiť rozsudok v celom rozsahu a vyhovieť žalobe zo 16. decembra 2010 v celom rozsahu zrušením rozhodnutia prvého odvolacieho senátu ÚHVT zo 6. októbra 2010,

               —

               subsidiárne pre prípad, že sa nevyhovie tomuto návrhu, zrušiť rozsudok v celom rozsahu a vrátiť vec Všeobecnému súdu na ďalšie konanie,

               —

               zaviazať ďalších účastníkov konania na náhradu trov konania vrátane trov, ktoré vznikli odvolateľke v konaní pred odvolacím senátom a námietkovým oddelením ÚHVT, ako aj v konaní pred Všeobecným súdom.

      Odvolacie dôvody a hlavné tvrdenia

   Odvolateľka vytýka Všeobecnému súdu porušenie článku 8 ods. 1 písm. b) nariadenia č. 207/2009 tým, že ho uplatnil na skutkové okolnosti, na ktoré sa toto ustanovenie nevzťahuje.
   Podľa odvolateľky toto chybné uplatnenie uvedeného článku viedlo k nesprávnemu záveru Všeobecného súdu, že známka odvolateľky je podobná skoršej obrazovej ochrannej známke vedľajšieho účastníka konania a tým by pre verejnosť existovala pravdepodobnosť zámeny. Odvolateľka tvrdí, že Všeobecný súd nezohľadnil, že:

               —

               podobnosť ochranných známok neumožňuje usudzovať, že by mohla viesť k pravdepodobnosti zámeny,

               —

               ochranná známka odvolateľky pozostáva z časti názvu jej spoločnosti, ktorý používa už dávno pred podaním prihlášky,

               —

               táto ochranná známka predstavuje historicky odôvodnený znak odvolateľky,

               —

               predmetné známky dlho a mierumilovne koexistovali na tom istom trhu.


               29.5.2004

               SK

               Úradný vestník Európskej únie

               C 146/5

         Žaloba podaná dňa 18. marca 2004 Railion Deutschland AG proti Komisii Európskych spoločenstiev
   (Vec T-109/04)
   (2004/C 146/06)
   Jazyk konania: nemecký
   Railion Deutschland AG, so sídlom v Mohuči (Nemecko), zastúpený H. Hohlen, advokátom, podal 18. marca 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil rozhodnutie Komisie C(2003)4660 final z 12. decembra 2003 konštatujúce, že úľava na dovozných poplatkoch nie je opodstatnená v danom prípade;

               —

               zaviazal žalovaného nahradiť trovy konania.

         Žalobné dôvody a hlavné argumenty
   Žalobca je spoločnosťou podnikajúcou v oblasti železničného transportu tovaru. Žaloba je namierené proti rozhodnutiu Komisie, ktorým táto zamietla žiadosť Spolkovej republiky Nemecko o úľavu na colnom dlhu v prospech žalobcu. Colný dlh vznikol tým, že žalobca prepravoval po železnici alkohol z voľnej colnej zóny v Brémach do voľnej colnej zóny v Hamburgu, pričom tento alkohol deklaroval ako farbivo. Žalobca nedisponoval žiadnymi informáciami, na základe, ktorých mohol predpokladať, že tovar bol deklarovaný podvodným spôsobom. Z Hamburgu bol napokon, v súlade s jeho určením, tovar dopravený do Českej republiky.
   Žalobca tvrdí, že rozhodnutie podstatným spôsobom porušuje procesné práva, keďže sa nerešpektovalo právo strany byť vypočutý vo veci. Žalobca bol síce formálne vyzvaný, aby sa vyjadril k veci. Domnieva sa však, že zamietajúce rozhodnutie žalovaného sa nevyjadrilo k uvedeným argumentom, tak ako by to malo byť v súlades s právom byť vypočutý vo veci. Žalobca tvrdí, že Komisia nevzala do úvahy, že ju vystavila relatívne rôznym rizikám, ktoré musia znášať železničná spoločnosť a námorná doprava vo voľnej colnej zóne. Žalobca tvrdí, že Komisia vo svojom rozhodnutí stavala na tom, že žalobca, ako železničná spoločnosť, bude podliehať rovnakému režimu ako námorná dopravná spoločnosť.
   Žalobca, okrem iného, uvádza, že rozhodnutie odporuje článku 239 Európskeho colného zákonníka. Predmetné rozhodnutie popiera, tým, že uvádza nepresné a neúplné skutkové tvrdenia, existenciu „osobitných okolností“. Žalobca tvrdí, že, z dôvodu zjednodušených administratívnych postupov v rámci železničnej dopravy, je vystavený väčšiemu riziku zo strany podvodníkov, ktorý uvádzajú nepravdivé údaje o povahe tovaru určeného na dopravu. Úvadza, že toto riziko nie je schopný eliminovať a ani kontrolovať. Navyše, dodáva, že prakticky nemožné kontrolovať obsah kontajnerov.
   Žalobca napokon tvrdí, že hodnotiac predmetné rozhodnutie vo vzťahu k článku 239 Európskeho colného zákonníka je treba vziať do úvahy, že Európskym spoločenstvám nebola spôsobená žiadna finančná ujma a že nikdy nevzniklo riziko, že k takejto ujmu dôjde, keďže alkohol bol určený pre český trh, kde bol aj dopravený.